Сусамбил — www.ziyouz.uz\nБош саҳифа Ўзбек халқ оғзаки ижодиЎзбек халқ эртаклариСусамбил\nБор экан-у йўқ экан, оч экан-у тўқ экан, бўри баковул экан, тулки ясовул экан, қарға қақимчи экан, чумчуқ чақимчи экан, ўрдак сурнайчи экан, ғоз карнайчи экан.\nЎтган замонда бир бой бор экан. Унинг эшаги ва бир ҳўкизи бор экан. Унинг ери кўп экан, қарол-қўшчиларига экин эктириб кун ўтказар экан. Хўжайиннинг ўғиллари кўпинча эшакни миниб юрар эканлар. Хўжайин эшакка яраша эгар-тўқим қилдириб берган экан. Тўқими гажимли, жуда ҳам келишган экан. Шундай қилиб, бу эшакни хўжайин ҳам, хўжайиннинг болалари ҳам яхши кўриб, сув ўрнига шарбат, ўт ўрнига қора майиз бериб боқишаркан. Хайр, эшак сув ўрнига шарбат, ўт ўрнига қора майиз еб маза қилаверсин, энди гапни ҳўкиздан эшитинг.\nХўжайин ҳўкизни эртадан кечгача қўшга қўшар экан. Ҳўкиз кечқурун қорни очиб, чарчаб қайтиб келса, унинг олдига бир боғ қуруқ пояни ташлаб қўяр экан. Ҳўкиз бечора ҳар куни бир боғ қуруқ пояга йўлиқиб, қорни очиб, қони қочиб, ранги тўзиб, кўп абгор бўлибди. Бир кун ишдан келиб, пояни егиси келмай атрофга қараса, бояги эшак сув ўрнига шарбат, ўт ўрнига қора майиз еб, маза қилиб ётибди. Шунда ҳўкиз унинг овқатидан егиси келиб, эшакдан:\n— Ҳой ўртоқ, мен кўп оч қолдим, раҳминг келмайдими? Кел, менга ҳам овқатингдан бер, — дебди.\nШунда эшакнинг раҳми келиб, овқатидан берибди. Эшакнинг олдида ҳар доим овқат ортиб ётар экан. Хўжайин эрта билан чиқиб ко рсаки, эшакнинг олдида овқати қолмабди. «Э, эшагимнинг иштаҳаси энди очилибди», — деб кўп-кўп овқат соладиган бўлибди.\nБир куни хўжайин чиқиб қараса, эшакнинг овқатини ҳадеб ҳўкиз келиб еяётган эмиш.\n— Ие, ҳали сенинг қорнинг тўйиб, димоғинг кўтарилиб қолибди-ку, — деб эртаси куни ҳўкизни эшакнинг ўрнига қўйиб, эшакни обориб ҳўкизнинг ўрнига қўшга қўшибди.\nЭшак шўрлик умрида қўшга қўшилмаган экан, омочни тортишга кўп қийналибди. Охири тақдирга тан бериб, қўшда юришга ҳам кўникиб қолибди. Кечгача қўшда юриб чарчаб, қорни очиб уйга борса, аввалги овқатлар йўқ, шарбат ўрнига бир пақир сув, майиз ўрнига бир боғ поя. Эшак бечора ночор ейишга тушибди.\nХайр, шундай қилиб, хўжайин эшакни кузгача тоза ҳам қўшга қўшибди. Куз бўлганда эса унга юк ортиб, узоқ-узоқ ерларга борадиган бўлибди.\nБир куни хўжайин эшакни миниб бозорга борибди. Бозордан бир қоп туз сотиб олибди. Тузни эшакка ортиб, устига ўзи миниб, йўлда кетаётса, бирдан ҳаво айниб, ёмғир ёға бошлабди. Ҳаш-паш дегунча дарров йўллар лой бўлиб кетибди. Эшак бечора устида туз, унинг устига хўжайин минган, боз устига юклар ёмғирда вазминлашган, ёмғирдан жунлари ивиб, йўлда аранг юриб келар экан. Ноинсоф хўжайин лоақал эшакнинг оёғидаги тақасини ҳам янгилатиб қўймаган экан. Тақаси сийқаланиб қолгани учун эшак лойда тойилиб, туртиниб борар экан. Устидаги оғир юки босиб, дармони қуриб, бунинг устига хўжайин:\n— Тез-тез юрмайсанми? — деб қўлидаги халачўпи билан бўйнига ниқтабди, «хих-хих» деб, икки оёғи билан қорнига тепибди. Эшак шу азоб билан бораётиб йўлда бир бузуқ кўприкка келиб қолибди. Бечора эшак тойилиб-тойилиб кўприкнинг устига чиққанида оёғи тойиб, кўприкнинг тешигига кириб қолибди, устидан хўжайин чалқанчасига ағанаб кетибди. Шунда хўжайиннинг қаҳри келиб, чаёндай заҳри келиб, кўп¬рикнинг тагидан бир сўйилни тортиб олиб, ўлганнинг устига тепган дегандай: «Мени ағанатадиган сенмисан», — деб бечора эшакни тоза урибди. Эшакнинг оёғини қисган, ўзини юк босган, бунинг устига калтакнинг аччиғи. Эшак бўйнини ерга солиб, бошини лойга қўйиб, кўзидан ёшини оқизиб ётиб қолибди. Шунда уч-тўрт йўловчи етиб келибди.\nЭшакнинг аҳволини кўриб, йўловчиларнинг раҳми келибди. Битта йўловчи:\n— Ҳой, ноинсоф. Эшакнинг аҳволига қарасанг-чи, уни уриб нима қиласан? Устидаги юкини ол, бўлмаса ўлиб қолади, — дебди.\nКейин йўловчилар келиб, бири юкнинг устидаги арғамчини қирқибди, бири тузни ағанатибди, бири эшакнинг белидан кўтариб, яна бири думидан ушлаб, кўприкдан чиқариб олибди. Шундан кейин хўжайин тузни ортиб яна йўлга тушибди. Эшак бечора шунча азоб билан қорни очиб уйга зўрға етиб борибди. Боргандан кейин уйдагилар: «Хўжайин ёмғирда ивиб келибдилар, кўп азобланибдилар», — деб уни қўллаб-қувватлаб, иссиқ уйга олиб кириб кетишибди. Эшакни эса очиқ ҳавога боғлаб қўйишибди. Хўжайин ўчоққа қўлларини тоблаб, исиниб, ёғли паловни еб маза қилибди. Эшакка бўлса, «бояги-бояги, бойхўжанинг таёғи» дегандай бир боғ қуруқ пояни ташлашибди.\nЭшакнинг жуда хўрлиги келиб, шу аҳволда юраверишга рози бўлгиси келмабди. «Eнди нима қилсам бўлар экан? — деб ўйлабди. — Мен шу хўжайиннинг қўлида токай эзиламан, ахир, хўжайинникидан чиқиб кетсам, очдан ўламанми? Кел-е, шу ердан бошимни олиб кетайин!» — дебди.\n«Энди қаёққа борсам экан?» — деб ўйлабди.\nЭшак ёшлигида онасидан: «Сусамбил деган мамлакат бор экан, у жойда ўтнинг бўлиғи, сувнинг тиниғи мўл экан. Унда биров билан бировнинг иши ҳам йўқ, азоб-уқубат ҳам йўқ, овқат мўл, қорнинг доим тўйиб юради», — деган гапни эшитган экан. Онаси бечора кўп орзу қилса ҳам, Сусамбилга боролмай ўлиб кетган экан. Эшак ўйлаб-ўйлаб шу Сусамбилни топмоқчи бўлибди. Ўрнидан туриб, чираниб тортиб, бошвоғини узиб, осмонга қараб бир ҳанграб олибди. Кейин хўжайиннинг ташқи ҳовлиси билан хайрлашиб, ёига тушибди.\nБир одамнинг бир кам қирқта товуғи, битта хўрози бор экан. Макиёнлар ҳар куни бир кам қирқта тухум қилиб берар эканлар. Бироқ эгаси жуда хасис одам экан. Товуқларга лоақал уч кунда бир марта ҳам дон сочиб қўймас экан. Товуқлар ҳовлида хашакларни ва гўнгларни титиб, шундан овқат топиб, қорин тўйғазар эканлар.\nБир куни товуқлар қўшнисининг ҳовлисида донлаб юрганда унинг хотини уй обрезида оқшоқ ювиб, қозонга солибди. Обрезнинг четида тўрт-бешта оқшоқ тўкилиб қолибди. Буни хўроз кўрган экан, секин кириб, ҳалиги донларни ея бошлабди. Шунда қўшнисининг хотини кўриб, «кишт-кишт, қирилгурлар, кишт», деб оташкуракни отиб юборибди. Оташкурак хўрозга тегиб, уни бир неча маротаба юмалатиб юборибди. Оташкуракнинг зарбидан хўроз кўп алам тортиб, бир чеккага бориб йиғлабди. Хўрлиги келиб: «Хўжайин ҳар куни бир кам қирқта тухум олса, лоақал, битта тухумнинг пулига дон олиб сочмаса; унинг эшиги ёнига борсак, ўзи ҳам, хотини ҳам «кишт-кишт» деб ҳайдаса, боз устига қўшниларидан ҳам калтак есанг! Менга нима азоб! Кел, шу ерда юргандан кўра далаларга чиқиб кетиб, ўша ерда ўзимча тирикчилик қилсам, нима бўлади?» — дебди. Ўрнидан турибди ва «қу-қу-қу» деб қичқирибди. Кейин «пир» этиб деворга қўнибди, ундан учиб кўчага тушибди-ю, далага қараб кетаверибди.\nХўроз дала йўлида бораётган экан, уч кўчанинг бошига бориб қолибди. Уч кўчанинг биридан бояги эшак, иккинчисидан хўроз чиқиб келибди. Хўроз эшакка қараб:\n— Ассалому алайкум, эшаквой! — дебди. Эшак:\n— Ваалайкум ассалом, хўрозвой, — дебди. Хўроз:\n— Сизга йўл бўлсин? — деб эшакдан сўрабди. Эшак:\n— Сусамбилга,— дебди. Хўроз:\n— Сусамбил қандай жой? — дебди. Эшак:\n— Сусамбил — ўтнинг бўлиғи, сувнинг тиниғи, унда азоб-уқубат йўқ, маза қилиб юрасан, — дебди.\n— Мен ҳам борсам бўладими? — деб сўрабди. Эшак:\n— Хайр, битта эдим, сен билан иккита бўламиз, юравер! — дебди. Иккови бошидан ўтганларини бир-бирига гапириб кетаверибди.\nЭнди бояги ҳўкизга келайлик. Хўжайини уни ҳўкизлар билан уриштириб юрар экан. Ҳўкиз жуда уришқоқ бўлиб, ҳамма жойда донғи кетган экан. Бир куни ҳўкиз уриштириш бўлиб қолибди. Шунда бу ҳўкиз етти-саккиз ҳўкизни қочирибди. Энди битта жуда уришқоқ ҳўкиз қолибди. Хўжайин ҳўкизини бу ҳўкиз билан эртасига уриштирмоқчи бўлибди. Тонгда хўжайин:\n— Энди ҳўкизни уриштиришга бораман. Шохини ёг лаб қўяй! — деб молхонага чиқса, ҳўкизнинг икки кўзи юмуқ, ҳадеб ухлаяпти. Тушида катта бир йиғин эмиш. Ҳўкизни хўжайини йиғинга олиб кирса, ҳалиги ҳўкиз буни йиғиндан қувиб чиқариш учун ҳамла қилиб, югуриб қолибди. Шунда бунинг аччиғи чиқиб, келаётган ҳўкизга ҳужум қилиб уни бир сузибди. Шунда ҳўкиз шохини ёғлаётган хўжайинни сузиб юборибди. Хўжайиннинг ёғ косаси бир тарафга, ўзи иккинчи тарафга учиб тушибди.\nХўжайин ҳушидан кетибди, ҳушига келгандан сўнг:\n— Ҳали мени сузадиган сенмисан?! — деб ҳўкизни чунон урибдики, қавариб чиқмаган жойи қолмабди. Шунда ҳўкиз ётиб йиғлабди, хўрлиги келибди: «Мен хўжайинга шунча ишларни қилиб, қанча ҳўкизлар билан уришиб, уларни енгиб, пул ютиб берсам, у эса шугина ҳазилимни кўтармай мени ўларча урса, бу менга қандай хўрлик?!» — дебди ва: «Кел-е, мен токай хўрлик тортаман, шу хўжайинникидан кетсам, нима бўлар эди, кетаман!»— деб ўрнидан турибди, бир чираниб бошвоқни узиб, йўлга тушибди, юриб-юриб бир жойга борса, бояги эшак кўринибди. Шунда ҳўкиз эшакни чақириб, орқасидан югурибди. Орқасига қараса, узоқдан бир ҳўкиз уни тўхтовсиз чақириб келяпти.\nЭшак тўхтаб турибди, ҳўкиз етиб келибди. Қараса, ўзининг шериги экан. Эшак:\n— Ҳа, ҳўкизвой, нима қилиб юрибсан? — дебди. Ҳўкиз айтибди:\n— Сендан кейин хўжайин мени ҳам тоза азоблади. Мен ҳам «бор-е» деб келавердим. Сен қаёққа кетяпсан?\n— Мен Сусамбилга кетяпман, — дебди. Ҳўкиз:\n— Сусамбил қандай жой? — дебди. Эшак айтибди:\n— Сусамбил ўтнинг бўлиғи, сувнинг тиниғи, унда азоб-уқубат йўқ, маза қилиб юрасан!\n— Бўлмаса мен ҳам борсам бўладими? — дебди. Эшак:\n— Келганинг яхши бўлибди. Иккита эдик, учта бўлдик. Юравер! — дебди.\nҲўкиз, эшак, хўроз учови бошидан ўтганларини бир-бирига гапиришиб, ҳасратлашиб кетаверишибди. Неча кун йўл юриб, чўл-у биёбонга етишибди.\nЧўлда ҳеч ким йўқ экан. Бир жойда иккита каламуш турар экан. Чўлда озиқ-овқат камлигидан, озгина овқат топиш учун кўп жойларга бориб, кўп ерларни қазир эканлар. Шунда қорин тўяр-тўймас озгина овқат топишар экан. Бора-бора чўлда овқат топилмай қолибди. Бир куни иккала каламуш ейдиган овқати йўқ, қорни очиқиб, энди нима қиламиз деб, уясининг оғзига чиқиб шумшайиб ўтиришганда, узоқдан ҳалиги эшак, ҳўкиз ва хўрозлар кўринишибди.\n— Шу кўринганлар йўловчи бўлади. Юр, улардан овқат олайлик. Зора раҳми келиб, бирор нарса ташлаб кетишса, — дебди.\nИккаласи йўлнинг устига чиқиб турибди. Кўринган ҳайвонлар ҳам етиб келишибди. Шунда каламуш улардан овқат тилабди. Эшак туриб:\n— Эй биродарлар, биз ҳам сизларга ўхшаш оч қолганларданмиз. Агар овқат керак бўлса, биз билан бирга юраверинглар, — дебди.\n— Қаерга кетяпсизлар? — деб сўрабди. Эшак:\n— Биз Сусамбилга кетяпмиз, — дебди.\n— Сусамбил қандай жой? — деб сўрабди каламуш.\n— Сусамбилни асло сўрама! Сусамбил ўтнинг бўлиғи, сувнинг тиниғи, унда азоб-уқубат йўқ, маза қилиб юрасан! — дебди эшак.\n— Бўлмаса биз ҳам борайлик, — дейишибди каламушлар.\n— Учта эдик, бешта бўлдик, юраверинглар, — дебди эшак. Мана энди булар бешови бошларидан ўтган саргузаштларини бир-бирига гапиришиб, Сусамбилга кетаверибдилар.\nЎша чўлда бир гала ари бор экан. Улар ҳам овқат йўқлигидан оч қолиб, нима қиларини билмай, осмонда ғўнғиллаб учиб кетаётган эканлар, бирдан ҳалиги Сусамбилга кетаётган беш жониворга йўлиқибдилар.\nАрилар буларни кўриб: «Уҳ, мана овқатнинг конидан чиқдик, керагини олиб қол!» — деб чаққани киришибди.\nШунда эшак айтибдики:\n— Эй укалар, сизлар ҳам бизга ўхшаб оч қолиб қийналганга ўхшайсизлар. Бизнинг танамизда шира қолгани йўқ. Сўрганларинг билан ҳеч нарса чиқмайди. Ширамизни хўжайинларимиз сўриб олган. Агар овқат керак бўлса, биз билан юраверинглар! — дебди.\nШунда арилар буларнинг аҳволини кўриб, булар ҳам бизга ўхшаган оч қолганлардан экан, деб қаёққа кетишаётганини сўрабди.\n— Биз Сусамбилга кетяпмиз, — дейишибди.\n— Сусамбил қандай жой? — деб сўрабди арилар.\n— Сусамбил ўтнинг бўлиғи, сувнинг тиниғи, унда азоб-уқубат йўқ, маза қилиб юрасиз, — дейишибди.\n— Бўлмаса биз ҳам борайлик, — дебди арилар.\n— Майли, бешта эдик, кўп бўлдик, — дебдилар.\nШунда булар ҳаммаси: «Сусамбил, қайдасан?» деб бошидан ўтганларини гаплашиб, ҳасратлашиб кетаверибдилар. Йўлда кетаётиб: «Қачон Сусамбилга етамиз?» деб, юраклари жиғиллаб, гоҳо-гоҳо эшакдан: «Яна бир гапириб беринг. Сусамбил қандай жой ўзи?!» деб сўрашар экан. Эшак ҳам Сусамбилни мақтаб, уларнинг кўнглини кўтарар экан.\n— Сусамбилга борсак ундай қиламиз, бундай қиламиз! — деб ўзларича ширин-ширин хаёллар суриб боришар экан.\nБулар йўл юрибди, йўл юрса ҳам мўл юрибди. Охири димоғларига Сусамбилнинг хушбўй шабадаси урилибди. Сусамбилга ҳам етиб келишибди.\nСусамбил жуда ҳам кенг, бепоён бир жой экан. Ҳавоси жуда тоза, нариги ёқда улкан тоғ бўлиб, унинг шабадаси доим ғириллаб келиб турар экан. Ерда кўм-кўк майсалар, бедалар яшнаб ётибди. Бир ёқда буғдой, арпалар; бир ёқда қовун-тарвузлар, бир тараф кета-кетгунча боғ: унда узум, анжир, ўрик, шафтоли ва турли-туман мевалар ғарқ пишган. Ариқларда оппоқ сутдай сувлар шарқирайди. Борганларнинг бағрига шамол тегибди.\nШунда бу бечоралар жуда ҳам хурсанд бўлиб кетишибди. Хурсандликдан баъзилари йиғлаб олишибди. Улар кўп оч қолишган экан. Ҳар қайсиси истаган овқатини еб, қорнини тўйғазиб, вақтларини хушлашиб, сўнгра салқин бир жойга келиб дам олишибди. Йўл азоби — гўр азоби, дегандай, кўп чарчаб қолишган экан, шу салқин жойда ётиб узоққина ухлашибди.\nУйқудан туриб қў1-бетларини ювиб, яна хоҳлаган овқатларини ебдилар. Шу билан булар Сусамбилга келиб кўп роҳатланиб қолишибди.\nСусамбилнинг бир томони баланд тоғ бўлиб, унда кийик дейсизми, ишқилиб кўп жониворлар яшар экан. Тоғнинг бир жойида эса бир тўда бўри турар экан. Бир куни бўриларнинг подшоси уларни тўплаб, базм қилиб, ичкилик ичиб, кабоб қилиб еб ўтирган экан. Шунда бўриларнинг подшоси узоқдан ҳалиги эшак билан ҳўкизни кўриб қолибди:\n— Уҳ, бизга барра кабоб топилди, ҳув ана, ўтлаб юрибди. Уч-тўртта бўлиб бориб шуларни оҳб келинглар, кабоб қилиб еймиз, — дебди.\nБўриларнинг ичида битта ҳовлиқмаси бор экан, у туриб айтибди:\n— Шугина нарсага уч-тўрт кишининг нима кераги бор? Битта ўзим бориб олиб келаман! — дебди.\nБўриларнинг ичида яна битта ҳовлиқмаси бор экан. Ҳалиги бўрининг гапини эшитиб, шартта ўрнидан туриб:\n— Ҳов, нима деяпсан ўзинг? Мен турганда сен қаёққа борасан? Ўтир жойингда! Мен ўзим бориб олиб келаман! — дебди.\nБунга у бўрининг аччиғи келибди:\n— Мени писанд қилмаяпсан, сендан нима камлигим бор?! — деб бир-икки даф қилибди. Шу ерда иккови олишиб кетибди.\nШунда бўриларнинг подшоси туриб:\n— Ҳой муттаҳамлар, уришманглар! Бор, икковинг бориб олиб кел! — дебди. Шу билан иккови чопқиллашиб кетишибди. Булар кетаётганларида бизнинг сусамбилликларимиз ўтлаб юришган экан. Бир вақт ҳўкиз ердаги кўкатни еб, оғзини тўлдириб, бошини кўтариб, ўтни чайнаб, тоғ томонга қараб, узоқдан чопиб келаётган иккита бўрига кўзи тушибди. Шунда ҳўкизнинг юраги шувуллаб кетибди. У қўрқиб оғзидаги ўтини ерга ташлаб, шерикларини чақирибди. Шериклари ҳам бўриларни кўришибди. «Энди нима қиламиз? Қочамизми, турамизми?» деб маслаҳатлашибдилар.\n— Қочсак, қувиб етиб олади, яхшиси қочмаймиз, — дебди. Ҳўкиз айтибди:\n— Башарти олдимизга келса, нима қиламиз? Шунда хўроз:\n— Мен дарахтнинг тепасига учиб чиқиб кетаман, — дебди.\n— Биз ерни кавлаб, кириб кетамиз, — дебдилар. Эшак:\n— Ҳанграб туравераман, — дебди. Арилар:\n— Биз рўпара келганини чақиб, ҳамма ёғини шишириб ташлаймиз! — дебдилар. Ҳўкизга ариларнинг гапи жуда ҳам ёқиб тушибди:\n— Бўлмаса сизлар жон борича чақинглар. Қолганларини менга қўйиб беринглар! — дебди.\nБулар маслаҳатни бир қилиб тураверишибди.\nБир зумда бўрилар етиб келибдилар. Бўрининг ҳалиги ҳовлиқмаси шеригига:\n— Ҳув анавини сен кўтар! Мана буни мен кўтараман, — деб ҳўкизга қараб югурибди.\nШунда ҳўкиз орқасига қайтиб туриб, бўрига қараб югуриб бориб бир сузганда, бўри «дод» деб етти думалаб тушибди. Буни кўриб шериги югуриб келган экан, ҳўкиз уни ҳам қаттиқ сузиб ташлабди. Каламушлар қўрққанларидан ерни кавлаб кириб кетишга уринибди. Ер тошлоқ, қаттиқ экан, улар кавлаб киролмабдилар, бир зумда аллақанча жойни ўйиб юборибдилар.\nХўроз бўлса дарахтга чиқиб олиб, ҳадеб «қу-қу-қу» деб қичқираверибди.\nАрилар ҳар иккала бўрига ёпишиб чақаверишибди-чақаверишибди, бир зумда дўмбира қилиб шишириб ташлашибди. Бўрилар шунда ҳам қочмай, жонҳолатда келиб, ҳўкизга ёпишибдилар. Ҳўкиз уларни сузавериб, аъзойи баданини яра қилиб ташлабди. Эшак бўлса нарироқда бор овози билан ҳанграб, нари бориб-бери келиб тураверибди.\nБир вақт бўрилар олишиб-олишиб чарчашибди. Қараса, ҳўкиз билан арилар ўлдириб қўядиган. Шунда дастлаб ҳалиги ҳовлиқма бўри қочишга тушибди, орқасидан буниси эргашибди. Булар шу қочганича подшонинг олдига етиб боришибди. Бу бўриларнинг ҳамма ёғи ёрилган, қонлари оққан, ари чаққан юзлари шишиб, кўзлари кўринмайдиган бир аҳволда экан. Подшо ва шериклари буларнинг аҳволини кўриб, ранги ўчиб, қони қочиб, ияклари қалтираб, кўзлари ялтираб қолибди.\n— Сизларга нима бўлди? — деб сўрабди.\n— Эй тақсир, булар барра кабоб эмас, бошга келган бало экан! — дейишибди.\n— Ҳа, нима бўлди? — деса, бўрининг бири:\n— Булар бизнинг жонимизга қасд қилиб келган экан. Буларнинг ичида мункар-накири, унинг бир жуфт гўркови ҳам бор экан. Мункарнакир гурзиси билан бир урганда, агар шер бўлса ҳам, неча думалаб кетади, — дебди.\nБўрининг яна бири:\n— Эй маҳмадона! Сен тек тур! Ўзим гапираман. Буларнинг ичида азроил ҳам бор экан. Жонни олиш учун найзасини суқса, аъзойи баданинг ачишиб, шишиб кетар экан, — дебди.\n— Ҳе, сен билмайсан! Булар гўркови билан келган экан. Ҳали биз ўлмай туриб, ҳар биримизга еттитадан гўр қазиб қўйишибди, — дебди.\n— Сен кўрмабсан! Булар сўфиси билан келган экан. Ҳали биз ўлмай туриб, дарахтнинг тепасига чиқиб, ҳадеб одамларни жанозага чақиряпти.\n— Лекин буларнинг ичида бир каттаси бор экан. Униси эшони бўлса керак. Бизга яқинлашмади, лекин нарироқда туриб иш ўргатиб, буларга бақириб турди. Агар униси ҳам келганда, биз мутлақо ўлар эдик, — дебди.\nБўрилар буларнинг афт-ангорини кўриб, гапларини эшитиб, қўрқиб васвасага тушибдилар. Подшо:\n— Энди нима қиламиз? — дебди. Ҳалигилар:\n— Эй тақсир, агар балога дучор бўлайлик, кунимиз битибди, ўлайлик десангиз, тураверамиз. Бўлмаса қочамиз. Булар бизнинг орқамиздан қувса, ҳали замон етиб келади,— дебди.\nБуни эшитиб бўриларнинг подшоси яна қўрқибди.\n— Бўлмаса туринглар, жўнаймиз, — дебди.\nШунда ҳамма бўрилар, бу жойга келмай, ҳар ёқда тирқираб юрганларини ҳам топиб келиб, Сусамбил тоғини ташлаб қочиб, етти тоғнинг нариги ёғига ўтиб кетишибди.\nСусамбилликлар энди тамом эркинликка чиқиб, оғзи ошга тегиб, сал кунда семириб кетибдилар. Улар гоҳо хўжайинлариникида кўрган кунлари эсга тушса, ўкиниб, бу ердаги роҳатларни кўриб севиниб, Сусамбилнинг овини овлаб, довини довлаб, маза қилиб юришаверибди. Шу билан мурод-мақсадларига етишибди.\n← Аввалги Аввалги Лайлак билан тулки\nКейинги → Кейинги: Ҳийлагар бедана


йилнинг 15 ноябрида Ўзбекистон Республикасининг Қозон шаҳридаги Бош консули Фариддин Насриев ташаббуси билан Татаристон Республикасининг маҳаллий оммавий ахборот воситалари ва ахборот агентликлари ... имкониятидан фойдаланишга чорлади. Ўзбекистон Республикасининг Қозон шаҳридаги Бош консулхонасида ташкил этилган 52 – сайлов участкаси ...\n28 октябрда Ўзбекистон Республикасининг Қозон шаҳридаги бош консули Фариддин Насриев расмий ташриф билан Россия Федерациясининг Киров областида бўлди. Бу ҳақда Kp.ru хабар бериб ўтди.Фариддин ...\nСанкт-Петербургга учган самолёт Қозонга шошилинч қўндирилди, дея хабар бермоқда «Ўзбекистон ҳаво йўллари» матбуот хизмати. Сабаб сифатида йўловчилардан бирининг саломатлиги ... саломатлиги ёмонлашгани кўрсатилган, ҳаво кемаси энг яқин бўлган Қозон шаҳридаги аеропортга қўндирилган. Санкт-Петербургга маҳаллий вақт ...\nТатаристон пойтахти Қозон шаҳрида Ворлдскиллс-2019 мусобақасининг очилиш маросими бўлиб ўтади. Маросим олдидан ташкилотчилар иштирокида матбуот анжумани ташкил этилди. ... Татаристонда ўтаётганини «бизнинг бахтимиз», деб атади.— Мусобақа Қозонда ўтаётгани бизнинг бахтимиз. Бу минтақа Россия федерациясида донор ...\nйўловчи поезд жорий йилнинг 8 декабрдан бошлаб Россиянинг Қозон шаҳригача қатновни амалга оширади. Бу ҳақда «Ўзбекистон темир йўллари» ... шанба кунлари Тошкент Марказий вокзалидан йўлга чиқиб, сешанба куни Қозон шаҳрига етиб боради. Эътиборлиси, шу куннинг ўзида йўловчи поезди ...\nҚозонда 150 минг киши сувсиз қолди\nҚозонда содир бўлган авария туфайли 150 минг киши совуқ сувсиз қолди. Бу ҳақда Татаристон Фавқулодда вазиятлар бошқармаси хабар берди. Маълум ... кетган. Шу сабабдан Шарқий сув қувури тармоғи электрсиз қолган. «Қозон туманида 340 та кўпқаватли уй хонадонлари, 860 та ҳовли, 124 та маъмурий ...\nпрезиденти Жанни Инфантино Қозон Россиянинг энг чиройли шаҳарларидан бири эканини айтди. Бу ҳақда «Aif.ru» хабар бермоқда. ФИФА раҳбари бугун ушбу шаҳарни томоша қилиб, ... кишилар ўртасидаги маданият жуда юқори. Инфантинонинг фикрича, Қозон Россия ва бутун дунё учун ўрнак бўла олади. Қозон шаҳрида гуруҳ ...\nҚозон аэропорти номаълум шахснинг бинода бомба бор дея хабар бергани туфайли ёпиб қўйилди. Бу ҳақда «Gazeta.ru» хабар бермоқда. Маълум бўлишича, ...\nйил куни, 1 январ ярим тунда Қозон шаҳрида қўриқлаш хизмати ходимлари икки нафар ўзбекистонликни қўлга олишди. Бу ҳақда «ProKazan.ru» сайтида хабар берилди. Манбанинг қайд ...


Қозоғистонда криптовалюта қазиб олиш туфайли энергия истеъмоли кескин ошди\nҚозоғистонда криптомайнер туфайли электр таъминоти билан боғлиқ муаммолар бошланди\n29 Noyabr 21:48 Жаҳон\nКРИПТОВАЛЮТА майнер ХИТОЙ ҚОЗОҒИСТОН\nҚозоғистондаги маҳаллий электр станциялари криптовалюта қазиб олиш натижасида юзага келган юкламаларга дош беришни тўхтатди.\nInс маълумотларига кўра, сентабр ойида Хитой ҳукумати мамлакат ичида криптовалюталар билан ҳар қандай операцияларни тақиқлаб қўйди, бунинг натижасида кўплаб криптоминерлар ускуналарни қўшни Қозоғистонга кўчиришди, у ерда қонун уларга содиқроқ муносабатда бўлади.\nThe Financial Times маълумотларига кўра, Хитойдан Қозоғистонга деярли 88 минг майнерлар қурилмалари юборилган. Шундай қилиб, Қозоғистон криптовалюталарни қазиб олиш бўйича мамлакатлар рейтингида иккинчи ўринни эгаллади (биринчи ўринда АҚШ).\nНатижада Қозоғистонда энергия истеъмоли 2021-йилда 7-8% га ошди, одатдаги йиллик ўсиш суръатлари эса 1-2% ни ташкил этади. Октябр ойи бошидан буён республиканинг олти вилоятида электр таъминотида кенг кўламли узилишлар қайд этилди. Ҳукумат маълумотларига кўра, бу уйда ва корхоналарда ноқонуний равишда криптовалюта майнер рўйхатдан ўтмаган криптомайнерлар сонининг кўпайиши билан боғлиқ.\nИюн ойида Қозоғистон президенти Қосим-Жомарт Токаев 2022 йилдан кучга кирадиган тоғ-кон саноати солиқлари тўғрисидаги қонунни имзолади – майнерлар ҳар бир киловатт-соат учун 1 тенге (тахминан 0,0023 доллар) миқдорида тўлашлари керак бўлади. Бундан ташқари, Қозоғистон Россиянинг Интер РАО холдинги билан Россиядан қўшимча электр энергияси етказиб бериш бўйича шартнома имзолади.\nҚозоғистон худди шундай муаммоларга дуч келаётган ягона давлат эмас. Май ойида Эрон электр энергиясидаги узилишлар туфайли тўрт ойга кон қазиб олишни тақиқлаган эди.


Ўзбекистонда тиббиёт ходимлари коронавирус ўчоқларига мажбуран киряптими? Шифокор отаси вафот этган қиз бошқаларнинг отаси ўлмаслиги учун жим ўтирмоқчи эмас - Zamin.uz\n10:10 / 30.06.2020\nЎртасаройда шифокорлар учун шароит яхшимас. Тез-тез алмаштириладиган ҳимоя воситалари етмаётганини айтгандилар. Отам менга расм жўнатганда ‘қўлқоп ва бахилам йўқ’ деганлар. Хуллас, борганларидан тўрт кун ўтиб иситмалари чиқа бошлаган. Коронавирусга тест топширганларида юклама кўплиги учун СЭС жавобни куттирган. 20 июнь куни тест жавоби мусбат чиққан. Одатда қатъий ташхис қўйиш учун қайта-қайта текширилади. Яна иккинчи тестнинг жавобини кутишган.\nОтам ўшандан кейин Зангиотадаги юқумли касалликлари шифохонасига жўнатилганлар. У ерда тайинли тиббий ёрдамни ололмадилар. ‘Ҳамма менга қарашдан қўрқяпти’, деб ҳансираб, оғир аҳволда телефон қилганлари қулоқларимда жаранглаб турибди, опа... Шунинг учун ўлим тез содир бўлди. Отам ‘Литературний’даги юқумли касалликлар шифохонасида вафот этдилар. 26 июнь куни отамни СЭС ходимлари ёрдамида ерга қўйишди... Дардимдан ёниб кетяпман, опа!\nАйтишларича, Алишер Уралов карантин зонага бормаслик учун ҳеч қандай ёзма рад жавоби бермаган. Ҳеч кимни мажбурлашмаган. «Ёш болали, пенсия ёшидаги шифокорларимиз бор, уларга таклиф ҳам берилмаган. Ўрта ёшли ва соғлом шифокорларни жўнатганмиз. У киши ҳар куни соғлом ишга келиб, ишлаб юргандилар-да. ‘Болничний’ларини кўрсак, фақат 2016 йилда уч кунга чиққан эканлар», — деди у.\nЖиззахда ҳам коронавирусдан ўлим рўй берди\nКоронавирусга чалинган бухоролик аёл вафот этди\nЎзбекистонда коронавирусга чалинган шифокор вафот этди


Маҳаллада замонавий марказ\nБухоро шаҳридаги Аҳмад Дониш маҳалласи аҳли учун замонавий марказ қурилиб, фойдаланишга топширилди.\nКўчма хизмат кўрсатиш йўлга қўйилди\n“Ўзбектелеком” акциядорлик компаниясининг Наманган вилоят филиали ўз мижозларига кўчма хизмат кўрсатишни йўлга қўйди. Бунинг учун зарур асбоб-ускуналар билан жиҳозланган махсус автомашина ва мутахассислар гуруҳи жалб этилди.\nПойтахтимиздаги Алишер Навоий номидаги киносаройда “Ўзбеккино” миллий агентлиги буюртмаси асосида “Илк-фильм” студияси томонидан суратга олинган “Балли, Камолиддин!” бадиий фильмининг тақдимот маросими бўлиб ўтди.\nИжодкорлар билан мулоқот\nНавоий кон-металлургия комбинати ва Ўзбекистон Ёзувчилар уюшмаси ҳамкорлигида Навоий, Зарафшон ва Учқудуқ шаҳарларида “Кеча ким эдигу бугун ким бўлдик?” шиори остида адабиёт кунлари ўтказилди.\n«Лор комбайн» шифокорга ёрдам беради\n“Нозигул — Сардор — Оқолтин” хусусий клиникасининг Гулистон шаҳар филиалига томоқ, бурун ва қулоқ хасталиклари бўйича мурожаат қилган бемор битта ўриндиқда ҳам текширувдан ўтади, ҳам муолажа олади. Яъни бу жараёнлар хориждан келтирилган “Лор комбайн” қурилмаси ёрдамида бажарилади.


"Uzbek tigers" дастлабки ғалабасини нишонлади ёхуд гуруҳдаги вазият қандай?\n5 март, 2017, 09:43 2451\nХалқаро ҳаваскор боксчилар уюшмаси – AIBA томонидан ташкил этилган The World Series Boxing (WSB) – Бутунжаҳон бокс сериялари VII мавсумида учинчи тур учрашувлари якунланди.\nБу йилги мавсумда энг кучли, деб эътироф этилган "С" гуруҳида дастлабки давра кутилмаган натижаларга бой бўлди. Айниқса, ўтган йили нуфузли мусобақанинг ярим финалига етиб борган "Uzbek tigers" боксчиларининг икки учрашувда "Сhina dragons" ва "Astana arlans" вакилларига ютқазиб қўйгани ҳаммани ҳайрон қолдирди.\n"Uzbek tigers" мураббийи Тўлқин Қиличев бу мағлубиятларни боксчиларнинг ўтган йилги оғир ва биз учун муваффақиятли бўлган мавсумдан сўнг юқори спорт формасига киролмагани билан изоҳлади ва учинчи жангда йигитлар нималарга қодирлигини кўрсатишини айтиб ўтди.\nДарҳақиқат, "ўзбек йўлбарслари"нинг ўз мухлислари кўз ўнгида Россиянинг “Patriot Boxing Team” жамоасига қарши ўтказган учрашуви жамоамиз салоҳиятини тўлиқ намоён этди. Абдулҳай Шораҳматов, Элнур Абдураимов, Исроил Мадримов, Зуҳриддин Маҳкамов ва Олимпия ўйинлари чемпиони Ҳасанбой Дўсматов россиялик кучли боксчиларни катта устунлик билан енгди.\nУчинчи тур якунларига кўра, бир марта сафарда ва икки бор ўз майдонида зафар қучган "Astana arlans" 9 очко билан гуруҳ пешқадамига айланди. Россиялик боксчилар "Uzbek tigers"дан қабул қилинган қақшатқич мағлубиятдан сўнг тўрт очко билан иккинчи ўринда турибди.\nБиринчи турда тасодиф туфайли жамоамизни мағлуб этган "Сhina dragons" боксчилари аввалига ўз уйида россияликларга, кейин сафарда қозоғистонликларга мағлуб бўлди ва биринчи турда қўлга киритилган уч очко билан қолиб кетди.\nНиҳоят, "Uzbek tigers" дастлабки уч очкосини қўлга киритди. Гарчи ҳамюртларимиз ҳозирча сўнгги поғонада турган бўлса-да, гуруҳда юқори кўтарилиш учун яхши имкониятга эга. Чунки ғалаба қозонилган жанглар сони бўйича ўзбек боксчилар гуруҳда иккинчи ўринни қайд этмоқда. Биринчи поғонада турган қозоғистонликлар ушбу мавсумда жами 12 та жангда зафар қучди. Бу кўрсаткич, "Uzbek tigers" вакилларида саккизта, россияликларда олтита ва "Хитой аждарлари"да тўрттани ташкил қилмоқда.\nБундан тшақари, "Uzbek tigers" кейинги иккита жангни ўз майдонида ўтказади. Ҳамюртларимиз 18 март куни "Сhina dragons" жамоасини, 1 апрелда эса гуруҳ пешқадами "Astana arlans"ни қабул қилади. Барча мухлису мутахассисларимиз бўлажак жангларда "ўзбек йўлбарслари"нинг ғалабасига ишонмоқда. Чунки боксчиларимиз адолат нуқтаи назаридан олиб қараганда, хитойлик рақибларидан ҳақиқатан кучли, қозоғистонликлар эса ўтган йили Тошкентда 4:1 ҳисобида мағлуб этилган ва бу жамоа ҳам енгилмас эмас.\nБир сўз билан айтганда, кечаги учрашувда "Uzbek tigers" боксчилари намойиш этган жанглар уларнинг салоҳиятини намоён этди ва мухлису мутахассисларда бу жамоа юқори ўринлар учун кураша олишига ишонч уйғотди.\nОлға, "ўзбек йўлбарслари"!


Пепе «Реал» билан хайрлашади. Унинг янги жамоаси маълум\n15:20 / 14.05.2017\nМадриднинг «Реал» клуби ҳимоячиси Пепе ёзда Италиянинг «Интер» клуби сафига кўчиб ўтади. Бу ҳақда Marca нашри хабар тарқатди.\nOndo Cero манбаси берган хабарда эса 34 ёшли португалиялик футболчининг Милан клуби билан тузиладиган шартнома шартлари баён қилинган. Унга кўра, Пепе «Интер» билан «2+1» кўринишида шартнома имзолайди ва йилига 5 миллион евро маош олади.\nБу таклифни қабул қилиш учун Пепе Хитойдан тушган жуда қулай таклифни рад қилганди. Шунингдек ҳимоячи «Реал» таклиф қилган бир йиллик шартномага ҳам рад жавобини берган. У мадридликлар билан 2 йиллик шартнома имзолашни истаганди.\nРеал Мадрид Пепе


"Ҳумо" бош мураббийи Евгений Попихин: Жамоани кучайтириш? Раҳбарият бу борада менга рад жавобини бергани йўқ / Olamsport.com\n06 окт 14:58\n"Ҳумо" бош мураббийи Евгений Попихин: Жамоани кучайтириш? Раҳбарият бу борада менга рад жавобини бергани йўқ\nТеглар : ХоккейҲумоПопихин\n"Ҳумо" жамоаси бош мураббийи Евгений Попихин "Югра"га қарши ўйиндаги мағлубиятдан (1:3) сўнг матбуот анжуманида саволларга жавоб қайтарди.\n"Рақибларни ғалаба билан табриклайман. Бу ҳақида хеч қачон гапирмаганман. Аммо, хоккейчининг юзига уришганида унга учта чок тушсаю, бунинг учун икки дақиқалик четлатиш ҳам бўлмаса мен нимадир дея олмайман", - деб сўз бошлади Попихин.\n-Жамоа ҳаракат қилмоқда, ҳужум қилмоқда. Буни кўриб турибмиз. Нима учун биз 5 киши бўлиб 4 кишига қарши ўйнаётган пайтингиз дарвозабонни дархол алмаштирмадингиз? Тайм-аут олдингиз ва кейин алмаштиришни амалга оширдингиз.\n-Буни мураббийдаги сезгирлик дейиш мумкин. Сен қачон алмаштиришни ҳис қиласан, қачондир эса сеза олмайсан. Биз алмаштирдик ва гол киритдик. Демак, қарор тўғри эди.\n-Игорь Мережко бугун ўйнамади. Бунинг сабаби аввалги ўйиндаги хато билан боғлиқми? Иккинчи савол, олдинги матбуот-анжуманида раҳбарият билан жамоани кучайтириш масаласида гаплашишни айтгандингиз. Бу мавзуда учрашув бўлдими? Жамоа кучайтириладими?\n-Мережконинг йўқлиги хато сабаб эмас, у жароҳати борлиги туфайли ўйнамади. Иккинчи саволга келадиган бўлсак, раҳбарият билан учрашув бўлди. Унда жамоани кучайтиришимиз лозимлиги ҳақида гапирдим. Бизга бу зарур. Бугун Артём Воронин ҳам жароҳат олди. Фақатгина учта "звено" қолди. Смирнов ҳам жароҳат сабаб ўйнамади. Ўйинчиларимиз кам. Ўйлайманки, бу амалга ошади. Менга рад жавобини беришгани йўқ. Бу албатта менга умид бағишламоқда.


9 Апр 2020 2749\nЎзбекистон Республикаси Давлат солиқ қўмитаси ва Марказий банки бошқарувининг «Ўзбекистон Республикаси Марказий банки ва тижорат банклари томонидан банк ҳисобварақларига оид ахборотларни Давлат солиқ қўмитасига электрон узатиш тартиби тўғрисидаги низомни тасдиқлаш ҳақида»ги қўшма қарори лойиҳаси Норматив-ҳуқуқий ҳужжатлар лойиҳалари муҳокамаси порталига жойлаштирилди.\nЎзбекистон Республикаси Давлат солиқ қўмитаси ушбу масала юзасидан ўз муносабатини билдиради. Унда маълум қилинишича, «Ўзбекистон Республикаси Марказий банки ва тижорат банклари томонидан банк ҳисобварақларига оид ахборотларни Давлат солиқ қўмитасига электрон узатиш тартиби тўғрисидаги низомни тасдиқлаш ҳақида»ги ДСҚ ва МБнинг қўшма қарори лойиҳаси ишлаб чиқилди.\nAсосий мақсад тадбиркорлар солиқларни тўлашдан бош тортмасдан қонуний фаолият олиб боришини таъминлашдир.\nҲужжатга кўра, солиқ идоралари сўров асосида Марказий банк ва тижорат банкларидан юридик шахслар, якка тартибдаги тадбиркорлар ҳисобварақлари ва Р2Р (жисмоний шахслар картасига бошқа жисмоний шахс картасидан) пул ўтказмаларини амалга ошириш тўғрисида маълумот олади.\nОлинган маълумотлар инсон омили аралашувисиз солиқ тўловчиларни хавф мезонлари бўйича сегментлашда фойдаланилади. Тақдим этилган маълумотлар асосида давлат рўйхатидан ўтмасдан, ноқонуний тадбиркорлик фаолияти билан шуғулланаётганларнинг савдо айланмалари аниқланади.\nБанк томонидан ахборотни маълум қилиш тартиби ва шакллари Давлат солиқ қўмитаси билан келишилган ҳолда Марказий банк томонидан белгиланади.\nСолиқ органининг банк мижозига нисбатан ахборот тақдим этиш тўғрисидаги сўровига биноан банк ёзма сўров олинган кундан эътиборан уч кун ичида солиқ органларига қуйидагиларни бериши шарт:\n1) мижознинг банкда ҳисобварақлари мавжудлиги тўғрисидаги маълумотларни;\n2) мижознинг ҳисобварақларидаги пул маблағларининг қолдиқлари ҳақидаги маълумотларни;\n3) мижознинг ҳисобварақларидаги операцияларга доир кўчирмаларни;\n4) солиқ тўловчининг солиқ мажбуриятларини бажариши билан боғлиқ бошқа маълумотларни.\nШуни таъкидлаш керакки, ушбу ҳужжатни тайёрлашда хорижий тажриба ўрганилди. Масалан, Россия, Қозоғистон, Беларусь, Польша, Латвия, Литва каби мамлакатларда банклар ва солиқ идоралари ўртасида маълумот алмашиш тизими яратилган.\nБугунги кунда мамлакатимизда рақамлаштиришнинг кенг жорий этилаётгани натижасида электрон тижорат ривожланди. Telegram каналлари, Instagram, Facebook орқали уйдан чиқмасдан товарлар ва хизматларни сотиш амалга оширилмоқда.\nAмалиёт шуни кўрсатмоқдаки, мазкур «тадбиркорлар»нинг аксарияти давлат рўйхатидан ўтмаган. Улар даромадларини декларация қилмайди ва шу сабабли солиққа тортилмайди, бу «яширин иқтисодиёт» ўсишига олиб келади.\nҲужжатга мувофиқ, бир ой давомида жисмоний шахсларнинг барча банк карталарига келиб тушган пул маблағлари айланмаси 30 миллион сўмдан ва транзакциялар сони 10 тадан ошган P2P операциялари тўғрисидаги ахборотларни ДСҚ сўровига кўра уч иш кунида тақдим этади.\nБунда, жисмоний шахсларнинг пластик картасига катта миқдордаги маблағ келиб тушиши шубҳали бўлмаганда умуман солиқ ҳисобланиши учун сабаб бўлмайди. Солиқ органлари тегишли тартибда рўйхатдан ўтмаган тадбиркорлик фаолияти мавжудлиги бўйича ҳар бир ҳолатни синчковлик билан ўрганиб чиқади.\nТаъкидлаш жоизки, ДСҚ тижорат банкларидан мижозлар депозитлари, дивидендлар ва иш ҳақи тўғрисидаги маълумотларни сўрамайди.\nAгар ноқонуний бизнес фактлари аниқланса, ушбу субъектлар фаолиятини қонунийлаштириш учун зарур чоралар кўрилади.\nТаклиф этилаётган тартиб ДСҚ, Марказий банк ва тижорат банклари ўртасида электрон ахборот алмашиш механизмини ўрнатади.\nБу қуйидагиларни таъминлашга хизмат қилади:\n- тадбиркорлик субъекти сифатида ўз вақтида рўйхатдан ўтиш орқали электрон тижоратни қонунийлаштириш;\n- ишончли солиқ базасини яратиш;\n- «яширин иқтисодиёт»ни йўқ қилиш ва қулай ишбилармонлик муҳитини яратиш, деб хабар беради Давлат солиқ қўмитаси матбуот хизмати.


92 ЁШЛИ ОНАХОН БИР КУНДА 70 КИЛО ПАХТА ТЕРДИ… - 30 Сентября 2019 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nГлавная » 2019 » Сентябрь » 30 » 92 ЁШЛИ ОНАХОН БИР КУНДА 70 КИЛО ПАХТА ТЕРДИ…\nТошкент вилояти Пскент туманида яшовчи 92 ёшли Қўйсиной Анорбоева набиралар, фарзандлар, чеваралар қуршовида ўтириш ўрнига яқинда пахта пайкалига чиқди. Ғайрати вужудига сиғмай кетаверган-да! Нима бўлганда ҳам бир умр ҳалол пешона тери эвазига яшаган, жисмоний меҳнатда суяги қотган онахон ёшларга шу улуғ ёшда ҳам ҳали кучдан қолмаганини амалда исботлашга аҳд қилибди. Қаранг, бир кунда Қўйсиной она оз эмас, кўп эмас, 70 килограмм пахта териб берди. Албатта, онахоннинг меҳнати эътиборсиз қолгани йўқ. Тошкент вилоят ҳокимияти вакиллари Қўйсиной онага тантанали равишда «Артель» телевизорини мукофот сифатида тақдим этишди.


R S2021-04-07T19:04:34+05:007 Aprel, 2021|Олтин қалам|\nЧИРОҒИНГИЗ МАНГУ ПОРЛАСИН\nГазетамизнинг юз йиллик тўйи муносабати билан “Бухоронома” газетасининг ташриф қоғози дея таърифлаганимиз устоз журналист Эркин Ёдгоров фаолиятига доир мақола тайёрлашга киришдим. Камтарин, камсуқум ва бироз ҳазилкаш бу инсон мақтов сўз эшитганда, кўплаб тенгдош ҳамкасбларидан фарқли ўлароқ ўзини алланечук ноқулай ҳис қилади. Туғилган кунида айтиладиган яхши тилаклардан ҳам бетоқатланиб, илтимос мени мақтаманглар, деб ийманадиган ажиб одати бор. Шу боис ҳам мақоламни ҳар қандай таърифу тавсифлардан холи, Эркин Ёдгоров ҳақида эшитган, билган ва кўрган ҳақиқатларимни асл ҳолича ёзишга қарор қилдим. Зеро, устозимизни ноқулай аҳволга солиш ниятидан йироқман…\n“Бухоронома”да қирқ беш йилдан буён узлуксиз қалам тебратиб келаётган серқирра ижодкор Эркин Ёдгоровнинг журналистика билан боғлиқ фаолияти тўртинчи синфда ўқиб юрган кезлариданоқ бошланган.\nЎшанда синфдоши Ўктам Юсупов билан мақола битиб, бирор газетага жўнатиш фикри туғилиб қолади. Хуллас, икки дўст аълочи ўқувчиларнинг айни пайтда жамоат ишларидаги ибратли фаоллиги ҳақида ёзишади. Мақолани ўша пайтларда шу билим масканида ўриндошлик асосида ишлаб келаётган туман радиоси муҳаррири Абдулло Раҳмоновга туман газетаси таҳририятига етказишни илтимос қилишади.\nОрадан кўп вақт ўтмай, уларнинг газетада сарлавҳаси ўзгарган ва анча таҳрир қилинган “битик”лари чоп этилади.\n– Ўшанда албатта, хурсанд бўлдим, – эслайди Эркин ака. – Лекин деярли таҳририят тузатишлари билан эълон қилинган материал билан ўзим ёзган мақолани солиштириб кўргач, иймандим. Мухбирлик осон эмаслигини англаб, бошқа ёзмадим. Устозим Абдулла ака гап нимадалигини билгач, бир оз койиди. Ахборот ва мақола ёзишда нималарга эътибор қилиш кераклигини, маълумотларда аниқлик зарурлигини тушунтирди. Шу тариқа, мактабдаги муаллимим газетачиликда ҳам илк устозимга айланди.\nШундан сўнг бўлажак журналистнинг мухбирликка қизиқиши ошди. Туман газетасида унинг мактаб ва колхоз, яъни жамоа хўжалиги, умуман, қишлоқ ҳаётига оид хабар ва мақолалари чоп этилади.\nШу тариқа ўсмирнинг мухбирликка ҳаваси кучая боради. Кунларнинг бирида унинг қўлига 1958 йилда чоп этилган, ўша пайтлардаги Ўрта Осиё университети (ҳозирги Ўзбекистон Миллий университети)га бағишланган буклет тушиб қолди. Унда олий таълим муассасаси факультетлари ҳақида маълумотлар қайд этилган бўлиб, бир чеккасида эса ректор академик Тошмуҳаммад Саримсоқовнинг фамилияси битилган эди.\n1965 йилда, еттинчи синфда ўқиётган Эркин бола қалби билан машҳур олим ва раҳбар номига хат ёзишга қарор қилди.\n– Хатимда, – деб эслайди Э. Ёдгоров ижод оламига илк қадамлари ҳақида. – Журналистика факультетига ўқишга кириш истагида эканлигим, бунинг учун қайси фанлардан тайёргарлик кўришим лозимлигини сўрагандим. Кўп ўтмай, мурожаатимга жавоб келди. Хат остида академик Тошмуҳаммад Саримсоқов эмас, балки унинг ўрнига келган(ўзгариш ҳақида эшитмаганман) академик Саъди Сирожиддинов имзоси қўйилган.\nҚисқа жавоб мазмуни тахминан шундай эди:\n“Ўғлим, Эркинжон. Қизиқишларингизни қўллаб-қувватлайман. Журналистика факультетига ўқишга кириш учун она тили ва адабиёт, тарих фанлари ҳамда хорижий тиллардан бири бўйича пухта тайёргарлик кўринг”.\nДарвоқе, мана шу хат Эркин Ёдгоровнинг келажак мақсадларига тамал тошини қўйди, десак ҳеч муболаға бўлмас. Шахсан ректорнинг ўзидан, шахсан академикдан хат олгани бола кўнглига ажаб бир ғурур нашидасини бахш этди. Ҳа, ҳа, у журналист бўлади!\nЭркин Ёдгоров мактабни аъло баҳоларда олтин медаль билан тамомлади. Имтиёз асосида фақат иншо ва оғзаки имтиҳон топшириб, 1968 йил ўзи орзу қилган университетнинг журналистика факултетига ўқишга кирди.\n– Бизнинг касбимизда бир қоида бор, – дейди Эркин Ёдгоров суҳбат асносида. – Назарий билимни ўзлаштириш жараёнида уни амалда қўллаш кўникмасини ўзлаштириш, ўзига хос мактаб яратган машҳур журналистлар очерк ва муаммоли, таҳлилий мақолаларини синчиклаб ўқиб-ўрганиш асносида улар ижодий лабораториясидан сабоқ олиш зарур. Яна бир муҳим жиҳат. Бўлажак журналист кундалик тутмоғи жуда фойдали. Мен ҳали иккинчи босқичда ўқиб юрганимдаёқ шундай қилардим. Унда муҳим воқеалар, ўқиган бадиий асарларим, томоша қилган спектакль ва кинофильмларимга нисбатан нуқтаи назарларим қайд этиб борилган. Кундалик юритиш фикрингизни чархлаш, эркин ифодалашга, дунёқарашингизни бойитишга ёрдам беради. Булар қаламкаш учун муҳим. Амалиёт таҳририятда кечадиган қайноқ ижодий жараён. Амалиёт– имкониятингизни кўрсатувчи барометр. Мен биринчи ва иккинчи босқичда ўқиб юрган кезларим “Тошкент бинокори” газетаси, Ўзбекистон телевидениесининг Ахборот таҳририятида ҳам амалиётда бўлдим. Лекин мен учун “Бухоро ҳақиқати” (ҳозирги “Бухоронома”) газетасида 1972 йилнинг май ва сентябрь – декабрь ойларида амалиёт ўтаганим ижодий тажриба орттиришим ва касбий малакага эга бўлишимда маҳорат мактабига айланди.\nЭркин Ёдгоров 1973 йил университетни тамомлаб, дастлабки фаолиятини Вобкент туманида нашр этилаётган “Пахта учун кураш” (ҳозирги “Вобкент ҳаёти”) газетасида бошлади. Дадил чиқишлари билан тез орада газетхонлар эътиборига тушди.\n1976 йил 1 июнида у “Бухоро ҳақиқати”га таклиф этилади. Таҳририятнинг саноат бўлимида икки ярим йилча мухбир бўлиб ишлайди. Сўнгра, олти йил давомида масъул котиб ўринбосари, 1985 йил августидан то 1998 йил августигача масъул котиб вазифасида фаолият юритади. Эркин Ёдгоровнинг хотирлашича, ўша даврларда иш ярим тунгача давом этган ва котибиятда қалам тебратиш осон бўлмаган. Шунга қарамай, у ижодий изланишга фурсат топиб, долзарб мавзуларда қатор материаллар ёзди. “Чўпон таёғи кимда қолади?”, “Бўлиниш кимга керак?”, “Гапни гапир уққанга…”, сиёсий мавзуларга бағишланган ”Амриқоча мурувват”, “Саҳродаги момақалдироқ”, “Чучварани хом санабсиз, жаноб Жириновский!”, шунингдек, Ўзбекистон Республикаси Давлат мадҳияси муаллифлари — Мутал Бурҳонов (“Худонинг эҳсони Сиз, Мутал Бурҳон!” ва Абдулла Орипов билан интервьюлари, ижтимоий иқтисодий масалаларга оид “Ориқлаган акциялар”, “АЁҚШлардаги қинғирликлар”, “Ёпиқ дренаж” атрофидаги очиқ муаммолар” дуний экстремистик гуруҳларнинг қилмишлари хусусида “Адашганлар”, “Гуноҳи кабира” мақолалари, Ўзбекистон Қаҳрамонлари ҳақидаги китобларига киритилган очерклари шулар жумласидандир.\nОйбекчалик қадрим йўқми?\nЭркин Ёдгоров таҳририятга энди ишга келган пайтлари ўзига етарча қайсар характерга эга бўлганини яшириб ўтирмайди.\n– Номи аниқ эсимда йўқ, – дейди бу ҳақда гап кетганда устоз Ёдгоров энди ишга келган пайтларини хотирлаб. – Пахтакор қизлар бригадасидан репортаж тайёрлаб, муҳарриримиз Саид Ражабовга топширдим. Қарасам, муҳаррир таҳриридан чиққан мақоламнинг ўзимга энг ёққан икки абзаци бутунлай олиб ташланган(кейин ўқиб кўрсам муҳаррир ҳақ экан). Тутақиб кетдим. Ўша ортиқча деб ҳисобланган гапларни қоғозга қайта ёздим-да, мақоламнинг биринчи бетига елим билан ёпиштириб қўйдим. Бундан хабардор бўлган Саид ака йиғилишдан сўнг мени хонада қолишимни сўради. Тахмин қилдимки, гап ҳалиги мақола ҳақида боради. Демак, дакки жиддий бўлади.\nЛекин суҳбат бошқача бошланди:\n– Эркинжон, ёзувчи Ойбекни биласизми?\nДабдурустдан берилган бу саволдан ҳайрон қолдим.\n– Биламан, албатта, – дедим.\n– Шу ижодкорнинг асарларини ўқиганмисиз?\n– Ҳа, албатта!\n– Эътибор қилган бўлсангиз, Ойбек домланинг китоблари муқоваолди саҳифасида редактор фалончи деб, исм-шарифи кўпчиликка маълум бўлмаган кишининг номи ёзиб қўйилади.\n– Ҳа, шундай..?\n– Наҳотки, Сиздек, таҳририятга келганига ҳали икки ой ҳам тўлмаган ёш мухбир учун мақоласи тепасигада турган имзом қадрсиз бўлса?\nУятдан қизариб кетдим. Қайта-қайта узр сўрадим.\nМуҳаррир кулимсираганича, бир пиёла чой узатди.\nБилдимки, мендан гинаси йўқ. У ҳолбуки, ҳамманинг кўз ўнгида мени муҳокама қилиши, ўдағайлаши, бақириши, жазолаши мумкин эди. Бу мен учун катта сабоқ бўлди. Кошкийди, шундай феъл атворлик устозлар бошқалар илк қадамига муяссар бўлса.\nУстоз битта бўлмайди\nЭркин Ёдгоровнинг менга ёқадиган бир одати бор – қандай савол берманг, маънилими, маънисизми, шу савол сиз учун қийматга эгами йўқми, қатъи назар ҳар қандай саволга чуқур мулоҳаза билан ўзига хос жавоб қайтаришга интилади. Бу гал ҳам шундай бўлди:\n– Устозларингиз ҳақида нима дея оласиз? – деб сўрадим.\n– Устоз битта бўлмайди! – деди у Эркин Ёдгоровгагина хос топқирлик билан. – Сизни ҳаётга, яшашга, курашишга, одамлар билан муносабат қуришга, умуман кимдир нимагадир ўргатишидан қатъий назар ўша инсон сизнинг ҳаётда устозингиз саналади! Мен бу жиҳатдан омадлиман. Устозларим кўп.”Бухоронома”чилар Аҳмад Раҳматуллаев, Абдужалил Халилов, Ҳабиб Абдуллаев, Умид Сатторов, мени “Бухоронома”да ишга таклиф этишни тавсия қилган Эшмурод Бобомуродов, котибият мактабидан ўгит берган Ато Акрамов ва бошқаларга ҳурматим чексиз.\nЭркин Ёдгоровнинг ўтмиши ҳақида ёзар эканман, албатта шу ўринда бу инсон билан танишувим ҳақида ҳам андак тўхталишни жоиз биламан. Мен бу инсон билан “Бухоронома” таҳририятга ишга келган кунларим танишганман, бирма бир ҳаётий сабоқларни ўрганганман.\n2016 йилнинг ёз ойларида ишхонамизга янги редактор тайинланди. Сокин кўлдай тўхтаб қолган таҳририятимизда бирдан ҳаёт қайнай бошлади. Ишлар, югур-югурлар кўпайгандан кўпайди. Ҳар куни камида учта тадбирда иштирок этиш ва ёритишга улгуришим керак. Шошиб ёзилган мақоладан сифат қочади. Эркин Ёдгоров вазият тақозоси билан газетага навбатчилик баробарида ҳам материалларни кўриб таҳрир қиларди.\nБиз қолган журналистлар эса бир тадбирдан наригисига, наригисидан беригисига бориб келавериб чарчаб кетардик. Ярим соатда хабарни ёзиб беришга ё улгуришим, ё ҳамма ишни чала ташлаб навбатдаги тадбирга жўнашим керак.\nБир сафар муҳим тадбирдан қайтиб келиб кўрсамки, шоша-пиша тайёрлаб кетган хабаримни устоз қизил ручкада таҳрир қилиб, қоғозни “лолазор”га айлантириб юборган эканлар. Иззат нафсимга тегиб кетди. Нега бу одам ўзидан бошқасини тан олгиси келмайди, деб қизишганча материални кўтариб устознинг кабинетларига важоҳат билан кириб бордим.\nБидир-бидир қилиб айтаётган эътирозларимни индамай тингладилар, сўнгра гапириб бўлдингми дегандай бир қарадилару шундай хитоб қилдилар:\n– “Бухоронома” сизга деворий газета эмас!\nТарвузим қўлтиғимдан тушиб кетди. Тадбирма тадбир югуравериб, материалларимни деворий газетабоп ёзадиган бўлиб қолдимми? Индамай ортимга қайтдим. Кабинетга кириб хабарнинг таҳрир қилинган жойларини қайта кўздан кечирдим. Дарвоқе, таҳрири сип-силлиқ, битта нуқта ёки вергул нотўғри қўйилмаган. Ҳаммаси ўз ўрнида. Худди қимматбаҳо тошга сайқал берилганидек хабар таҳрирдан ярқираб чиққан.\nЭнди ўзимни айблашга тушдим. Нега бунча шошқалоқлик қиласан-а, нега одамларнинг қайрашига дарров алдана қоласан-а…\nУстознинг хоналарига қайтиб бордим. Ҳали ҳам бош кўтармай қўлларига келиб тушган навбатдаги материаллар устида ишлаш билан банд. Ора-сира ЎзА (2005 йилдан 2020 йилгача Ўзбекистон ахборот агентлигининг вилоятдаги махсус мухбири бўлиб ишлаганлар) дан келаётган топшириқларни диққат билан ёзиб оладиларда яна ишга шўнғиб кетадилар.\n– Устоз, – дедим, бошларини кўтардилар. Юзларида ҳорғинлик сезилди.\n– Мендан ўтди, кечиринг.\n– Хўп, тушунган бўлсангиз, шунинг ўзи етарли, – деганча ишда давом этдилар.\nЛекин бу мен учун устозимдан олган илк сабоқ бўлди.\nДангасалик одатим борлигини яширмайман. Баъзан соатлаб ишга қўлим бормай, мук тушганча ижтимоий тармоқларни титкилаб ўтираман. Бирор материал ёзай дейману илҳом йўқлигини баҳона қиламан.\nШундай кунларнинг бирида тағин Эркин Ёдгоровнинг эшикларини қоқдим. Ижодкорман, илоҳимим келмаса, ҳеч нарса ёзишга қўлим бормаса қандай қилиб сифатли материал тайёрлашим мумкин, деб сўрадим. Сизда ҳам бўладими шунақа ҳолат?\n– Бўлиши мумкин, – дедилар хотиржам. – Лекин биласизми, агар сиз ўзингизни ўзингиз енголмасангиз, илҳому ижодни баҳона қилиб асл мақсадингиздан оғиб кетсангиз, билингки, сиз тақдирнинг қўлидаги қўғирчоққа айланасиз. Бу ёғи ўзингизга ҳавола, қўғирчоққа айланмоқчимисиз ёки бирор мақсад йўлида ҳақиқий инсон бўлиб яшамоқчимисиз. Танланг!\nБу фикрлар ҳозир унчалик таъсирли жарангламаётгандир. Лекин менинг ўша тушкун ҳолатим учун шу сўзларнинг қиймати тиллога тенг эди.\nЎрнимдан туриб кетдим. Ҳеч қачон ўйинчоқ бўлмайман, дедим ич-ичимдан ўзимга ўзим сўз бериб. Шу гапнинг таъсирида бўлса керак, ўша йили ранг-баранг мақолалар ёзиб серқирра ижод оламига шўнғидим, “Йилнинг энг фаол журналисти” республика танловида қанташдим ва танлов ғолиблари қаторига қўшилдим.\nҲалигача дангасалик балоси кўнглимга қутқу солганда Эркин Ёдгоров ўргатган ўша сеҳрли сўзларни қайта қайта такрорлайман: ҳеч қачон тақдир қўлида ўйинчоқ бўлмайман! Шунда вужудимга аллақандай қувват сизиб кираётганини ҳис қиламан. Устоз дейишга арзигулик бир инсонни тақдирнинг ўзи менга туҳфа этганидан қувонаман.\nЧироғи ёниқ кабинет\nЭркин Ёдгоровни таниган билганлардан шу инсон ҳақидаги фикрларини сўраб кўрдим. Улар орасида менга энг ёққани ҳамкасб дугонамнинг бир гапи бўлди: доим чироғи ёниқ лекин эшиги қулфлоғлиқ кабинет.\nДарҳақиқат, Эркин Ёдгоров бирор муҳим материал устида ишлаётганида эшикни ичкарида қулфлаб оладиган одати бор. Кимдир кириб халақит берса, фикрим тарқаб кетади, дейди доим. Эшик ойнасидан тушиб турган нурдан биламизки, Эркин Ёдгоров муҳим иш устида ишлаяпти.\nАлбатта, ижодкорга тинчлик керак. Лекин мен кичкинагина кабинет эшиги ойнасидан тушаётган бу ёруғликни кўпроқ Эркин Ёдгоровнинг покиза қалби, ёғду таратаётган ижоди, инсонларга яхшилик тилаётган ҳар бир каломи ва ёзаётган мақолаларидан уфуриб турган илиқ ҳароратга ўхшатгим келади. Бу чироқ мангу порлашини истайман. Чироғингиз ҳеч қачон ўчмасин, устоз!\n«Бухоронома» 2020 йил 27 июнь\nO'rtacha baholar 2.7 / 5. Baholaganlar soni: 7\nAprel 2021 (161)


ҲАРБИЙ ХИЗМАТГА ТАНЛАШ ТАРТИБИ ҚАНДАЙ?\nЖараён 14.05.2019 176\nФуқароларимиз Ўзбекистон Республикасининг "Умумий ҳарбий мажбурият ва ҳарбий хизмат тўғрисида"ги Қонуни талабларига мувофиқ ҳарбий хизматни ўтайдилар. Аҳоли мурожаатлари билан ишлаш жараёнида фарзандларининг ҳарбий хизматга олинмагани тўғрисидаги ёхуд ҳарбий хизматга бориши учун ёрдам беришни сўраб ёзилган аризаларга ҳам дуч келинади. Яқин ўтмишга назар ташласак, бир вақтлар икки ёки уч йиллик хизматга бормаган йигитлар бўлмагани, кейинчалик ҳарбий хизматга боришни истамовчилар кўпайгани, бугунги кунда эса ҳарбий хизматга олинмаганидан шикоят қилувчилар сони ошганининг гувоҳи бўламиз.\nХўш, ҳарбий хизматга чақирилувчиларни танлаб олиш тартиби қандай? Бу борада 2019 йил 9 апрелда Вазирлар Маҳкамасининг "Чақирилувчиларни танлаб олиш тартиби тўғрисидаги низомни тасдиқлаш ҳақида"ги 291-сонли қарори қабул қилиниб, Чақирилувчиларни танлаб олиш тартиби тўғрисидаги низом тасдиқланганини қайд этиш жоиз. Низом асосида чақирилувчиларни ҳарбий-техника мутахассисликлари бўйича тайёргарликка жалб этиш ва Ўзбекистон Республикаси Қуролли Кучлари сафидаги муддатли ҳарбий хизматни ўташ учун танлаб олиш тартиби белгиланди. Шунингдек, Низомнинг 1-иловасида белгиланган таркибда туман (шаҳар) ҳокимининг қарори билан тузиладиган Чақирилувчиларнинг умумжисмоний тайёргарлик даражасини баҳолаш, улар билан касбий танлов ҳамда якка тартибда суҳбат ўтказиш бўйича кенгашни тузиш тартиби ва 2-иловага мувофиқ Чақирилувчиларни танлаб олиш тадбирларининг схемаси белгилаб берилди. Чақирилувчиларни танлаб олиш тадбирларининг схемасида босқичлар, тадбирлар, масъуллар ва муддатлар кўрсатилади.\nФуқароларнинг ўзини ўзи бошқариш органлари фаолиятини мувофиқлаштириш бўйича туман (шаҳар) кенгаши раисининг биринчи ўринбосари - Танлов кенгашига раислик қилади. Туман (шаҳар) халқ таълими бўлими мудири ўринбосари, "Нуроний" Ўзбекистон фахрийларининг ижтимоий фаолиятини қўллаб-қувватлаш жамғармаси вакили, Ўзбекистон ёшлар иттифоқининг ҳудудий кенгаши вакили, туман (шаҳар) ички ишлар органлари бошлиқларининг ёшлар масалалари бўйича ўринбосарлари, умумий ўрта таълим муассасаларининг чақирувга қадар бошланғич тайёргарлик фани ўқитувчилари ва чақирилувчиларнинг ота-оналаридан вакиллар - танлов кенгаши аъзолигига киритилади. Танлов кенгаши аъзоларининг иш жойи, лавозими ва ўртача ойлик иш ҳақлари танловга жалб қилинган вақт мобайнида тўлиқ сақланади.\nТуман (шаҳар) ҳокимининг қарори билан чақирилувчиларни танлаб олиш тартибларини ташкил этиш, суҳбат ўтказиш жойлари белгиланади. Ҳарбий хизматга яроқли бўлган чақирилувчилар рўйхати туман (шаҳар) мудофаа ишлари бўлимлари томонидан шакллантирилади. Чақирилувчилар танловда бир йилда фақат бир марта иштирок этиши мумкин. Туман (шаҳар) чақирув комиссиялари Танлов кенгаши томонидан берилган тавсия асосида чақирилувчиларни ҳарбий-техника мутахассисликлари бўйича тайёргарликка жалб этиш ёки муддатли ҳарбий хизматга чақириш ҳақида қарор қабул қилади.\nНизом талаблари асосида танлов чақирув йилидан аввалги йилнинг 10 августидан чақирув йилининг 10 февралига қадар ўтказилади. Танлов Ўзбекистон Республикаси Мудофаа вазирлигининг умумий раҳбарлиги остида ташкил этилади ва амалга оширилади. Танловга чақириш муддатини кечиктириш ва чақирилишдан озод этиш ҳуқуқига эга бўлмаган, соғлигининг ҳолати бўйича ҳарбий хизматни ўташга яроқли бўлган фуқаролар яшаш жойидаги туман (шаҳар) мудофаа ишлари бўйича бўлимларга мурожаат қилишлари керак. Танловга фуқаролик паспортлари асосида киритилади.\nТанловда чақирилувчиларнинг қайси жиҳатларига эътибор қаратилиши кўпчилик учун қизиқ.\nБиринчидан, тегишли нормативларни қабул қилиш орқали умумжисмоний тайёргарлик даражаси кўрилади. Бу жараёнда турникка тортилиш, 100 ва 3000 метрга югуриш баҳоланади. Турникка 12 маротабадан кўп тортилса аъло, 7 маротабагача тортилса қониқарсиз, 100 метрга 14 сонияда югуриб борса аъло, 15,1 сониядан ошиқ вақтда югуриб борса қониқарсиз, 3000 метрга 12,40 дақиқа ичида югуриб борса аъло, 14 дақиқадан ошиқ вақтда югуриб борса қониқарсиз ва тегишли тартибда яхши, қониқарли баҳоларни олади. Битта қониқарсиз баҳо олган чақирилувчи умумжисмоний тайёргарлик нормативларини топшира олмаган ҳисобланади, нормативларни такроран топширишга рухсат берилмайди. Баҳолар қайдномаси Танлов кенгаши аъзолари ҳамда чақирилувчи томонидан имзоланади. Умумжисмоний тайёргарлик нормативларини топширмаган чақирилувчилар касбий танлов тадбирларига қўйилмайди.\nИккинчидан, компьютердан фойдаланган ҳолда бериладиган саволларга тўғри жавобларни белгилаш йўли билан ўтказиладиган касбий танлов 25 нафар чақирилувчига мўлжалланган компьютер хоналарида ўтказилади. Саволлар Ўзбекистон Республикаси Халқ таълими вазирлиги томонидан тузилиб, компьютерга жойлаштирилади. Саволларнинг сони 60 тани ташкил қилиб, уларга жавоб бериш учун 1 соат 30 дақиқа вақт берилади. Касбий танлов бошланганда, хонада фақат танлов кенгаши аъзолари бўлиши мумкин.\nКасбий танлов ўтказиладиган хонага китоблар ва уяли телефонлар олиб кириш мумкин эмас. Савол-жавобларнинг якуний баҳоси автоматик тарзда компьютер мониторида кўринади. Ота-оналар ҳам бу жараённи кузатиб бориши мумкин. 56-60 та саволга тўғри жавоб учун аъло, 51-55 та саволга тўғри жавоб учун яхши, 46-50 та саволга тўғри жавоб учун қониқарли ва 45 та ҳамда ундан кам саволга тўғри жавоб учун қониқарсиз баҳо қўйилади. Баҳолар қайдномада расмийлаштирилиб, Танлов кенгаши аъзолари ва чақирилувчилар томонидан имзоланади. Касбий танловни такрорий топширишга ҳамда қониқарсиз баҳо олганлар якка тартибда ўтказиладиган суҳбатга қўйилмайди.\nУчинчидан, якка тартибда суҳбат ўтказиш хонаси видеокузатув камералари билан жиҳозланган бўлиши керак. Бу билан суҳбат жараёнининг шаффофлиги ва очиқлиги таъминланади. Якка тартибда суҳбат ўтказиш - Ўзбекистон тарихи, Амир Темур (тузуклари) ва бошқа улуғ аждодларимизнинг ҳаёти ва фаолиятига оид билимларни аниқлаш орқали амалга оширилади. Суҳбат коллегиал принцип бўйича Танлов кенгаши томонидан ўтказилади.\nСуҳбат жараёнида чақирилувчининг ҳарбий хизматга боришдан мақсади, етакчилик фазилатлари, ақлий қобилияти ва бошқа хусусиятларига аниқлик киритилади. Суҳбат якунида Танлов кенгаши аъзолари томонидан қабул қилинган қарорга мувофиқ тавсия расмийлаштирилади. Ушбу тавсия Танлов кенгаши аъзолари томонидан имзоланиб, чақирилувчи томонидан ҳам танишганлиги тўғрисида имзо қўйилади.\nТанлов натижасидан норози бўлган чақирилувчи натижа эълон қилингандан уч иш куни давомида апелляция комиссиясига ёзма равишда мурожаат қила олади. Апелляция мурожаатларини кўриб чиқиш учун вилоят ҳокимининг ёшлар сиёсати, ижтимоий ривожлантириш ва маънавий-маърифий ишлар бўйича ўринбосарлари раҳбарлигида вилоят халқ таълими бошқармаси, "Нуроний" Ўзбекистон фахрийларининг ижтимоий фаолиятини қўллаб-қувватлаш жамғармаси, фуқароларнинг ўзини ўзи бошқариш органлари ва Ўзбекистон ёшлар иттифоқининг ҳудудий кенгаши вакилларидан иборат апелляция комиссияси ташкил этилади.\nМазкур комиссия апелляция шикоятини икки иш куни ичида чақирилувчи иштирокида кўриб чиқиши керак. Апелляцияни кўриб чиқиш натижаси бўйича баённома тузилиб, комиссия раиси ва аъзолари томонидан имзолангач, баённомадан кўчирма чақирилувчига топширилади. Апелляция комиссиясининг баённомаси устидан юқори турувчи органга ёки судга шикоят қилиш мумкин. Танлов натижаларига оид ҳужжатлар икки йил давомида туман (шаҳар) мудофаа ишлари бўлимларида сақланади.\nЎзбекистон Республикасини ҳимоя қилиш - Ўзбекистон Республикаси ҳар бир фуқаросининг муқаддас бурчи эканлиги Конституциямизда белгилаб қўйилган. Бу бурчни бажаришга интилиш мақтовга лойиқ ва шу сабаб бу борада ёшларга кўмаклашиш, ҳарбий хизматга чақирилувчиларни танлаб олишда одиллик, ошкоралик принципларига қатъий риоя қилиш керак. Вазирлар Маҳкамасининг бу борадаги қарори шу эзгу мақсадга қаратилгани билан аҳамиятлидир.


Тошкентда йўл ҳаракати хавфсизлиги видеоёзув тизими онлайн режимга ўтди | Uzbekistan Today\nБош саҳифа / Социум / Тошкентда йўл ҳаракати хавфсизлиги видеоёзув тизим...\nТошкентда йўл ҳаракати хавфсизлиги видеоёзув тизими онлайн режимга ўтди\nТошкент йўл ҳаракати хавфсизлиги бошқарувида компьютерлаштирилган тизим ишга туширилди, бундай тизим мамлакатнинг барча ҳудудларига ўрнатилиши режалаштирилган, дея хабар беради Uzbekistan Today мухбирига ИИВ Йўл ҳаракати хавфсизлиги Бош бошқармаси катта инспектори Мансур Рихсиев.\nУнинг сўзларига кўра, бугунги кунда тизим онлайн режимда фаолият кўрсатаяпти. Видеоёзувда қайд этилган барча қоидабузарликлар назорат марказига келиб тушади, аммо ҳозирча транспорт воситалари эгалари жарима миқдори ҳақидаги хабарномани олишмайди. Бу тизим расман иш бошлаганидан сўнггина амалга оширилади.\nРихсиев тушунча беришига кўра, Йўл ҳаракати хавфсизлиги Бош бошқармаси ушбу тизимдан ускуналарни етказиб бериш билан боғлиқ шартнома бўйича, «ҳужжат масалалари ва шартномага мувофиқ тўлов ишлари якунига етганидан сўнг» фойдаланишни бошлаши мумкин.\nКомпьютерлаштирилган тизим пойтахтнинг 120 та йирик чорраҳаларига ўрнатилган. Йўл ҳаракати хавфсизлиги Бош бошқармасининг маълумотларига кўра уларнинг 100дан ортиғи аллақачон иш фаолиятини бошлаган.\n«Ҳаммага маълумки, Йўл ҳаракати хавфсизлиги Бош бошқармаси охирги беш йилда ҳаракат жараёнида қоидабузарликларни автоматик аниқлаш хизмат турларини кенг қўллаб келаяпти. Шу сабабли, янги таҳрирдаги Йўл ҳаракати қоидаларида «фото ва видеоёзув» термини ўз аксини топди, у маъмурий ҳужжат ҳисобланади», – дея қўшимча қилади Рихсиев.\nШунингдек, у ҳайдовчиларнинг ҳушёрлигини ошириш учун «Фото ва видеоёзув» ахборот-ишора белгиси жорий этилганини ҳам қайд этиб ўтди.


УЗЛУКСИЗ ТАЪЛИМ МАРКАЗИНИНГ 94 ФОИЗ ТИНГЛОВЧИЛАРИ ТАЛАБАЛАР САФИДАН ЖОЙ ОЛДИ\nЖорий йилда Тошкент шаҳридаги Инҳа университети (IUT) Узлуксиз таълим марказининг 94 фоиз тингловчилари Ўзбекистон ҳамда хориждаги турли олий ўқув юртларининг талабалари сафидан жой олишди.\nУзлуксиз таълим марказининг менежери Амирулла Абдуллаевнинг қайд этишича, Тошкент шаҳридаги Инҳа университети Узлуксиз таълим маркази ёшларни олий ўқув юртларининг кириш имтиҳонларига тайёрлаш мақсадида ташкил этилган.\n“Биз таълим сифатига катта эътибор берамиз. Шунинг учун ҳам тажрибали ва юқори малакали ўқитувчиларни жалб қилдик ва бутун таълим жараёнини қаттиқ назорат қиламиз, тингловчилар ҳам мураккаб танловдан ўтишади”, —қайд этди у.\n“Рақамлар тили билан айтганда, 2016-2017 ўқув йили аввалида биз математика, физика ва инглиз тили курсларига 370 нафар тингловчиларни рўйхатга олган эдик. 370 нафар тингловчилардан фақатгина 118 нафари тайёрлов курсларининг якуний имтиҳонларида иштирок этиш ҳуқуқини қўлга киритишди. Мазкур рақамлар биз ёшларнинг таълим олишларига қанчалик масъулият билан ёндошишимизни кўрсатади”, — деди Амирулла Абдуллаев.\nЎз ўрнида бу юқори натижаларни бермоқда. Бу йилги кириш имтиҳонлари якунларига кўра, тайёрлов курсларининг 94 фоиз тингловчилари Ўзбекистон ҳамда хориждаги турли олий ўқув юртларининг талабалари сафидан жой олишди. Солиштириш учун ўтган йили тингловчиларнинг 82 фоизи талаба бўлиш бахтига муяссар бўлганди.\nАмирулла Абдуллаев деди: “Шуниси қувонарлики, 2017 йилда тингловчиларимизнинг 73 фоизи Тошкент шаҳридаги Инҳа университетининг талабалари бўлишди, бу эса ўтган йилга солиштирганда 12 фоизга кўпдир”.\nҚайд этамиз, фақатгина Тошкент шаҳридаги Инҳа университети Тайёрлов курсларининг тингловчилари мазкур университетга кириш имтиҳонларини топширмасдан туриб талаба бўлишлари мумкин. Курс якунлари бўйича тингловчилар якуний имтиҳонларни топширадилар ҳамда 60 фоиздан юқори балл тўплаган ва энг яхши тингловчиларнинг дастлабки 30 фоизи қаторидан ўрин эгаллаган тингловчилар Тошкент шаҳридаги Инҳа университетининг талабасига айланадилар. Улар шунингдек, университетнинг кириш имтиҳонларида қатнашиб, грант ўринлар учун курашиш ҳуқуқини ҳам қўлга киритадилар.\n“Бу йил имтиҳон натижаларига кўра 42 нафар тингловчилар Тошкент шаҳридаги Инҳа университетига ўқишга қабул қилиндилар. Бунда 5 нафар тингловчилар касб-ҳунар коллежлари ёки академик лицейларнинг ўқувчилари ҳисобланади. Улар коллеж ёки лицейдаги ўқишларини тамомлаганларидан сўнг, Тошкент шаҳридаги Инҳа университетига имтиҳонсиз қабул қилинадилар. Қолган 31 нафар тингловчилар имтиҳон натижаларига кўра IUT талабаси бўлдилар”, —қайд этди Абдуллаев.\nТайёрлов курсларининг яна 22 нафар тингловчилари Ўзбекистондаги ҳамда хориждаги, жумладан, Россиядаги олий ўқув юртларининг талабалари бўлишди.


Хорижга чиқиш биометрик паспорти олиш тартибида ўзгариш бўлади - zarnews.uz\n“Ўзбекистон Республикаси фуқароларининг хорижга чиқиш тартиби тўғрисидаги низомга ўзгартиришлар киритиш ҳақида”ги Президент қарори лойиҳаси муҳокамага қўйилди.\n- хорижга чиқиш биометрик паспортига вақтинчалик рўйхатдан ўтганлиги ҳақида киритиладиган қайд ўрнига турган жойи бўйича ҳисобга олинганлиги қайд этилади;\n- хорижга чиқиш биометрик паспортига ички ишлар органлари бўлинмалари томонидан вақтинчалик рўйхатдан ўтганлиги ҳақидаги қайд ўрнига турган жойи бўйича ҳисобга олинганлиги ҳақидаги қайд киритилади.\nАгар фуқаронинг доимий пропискаси мавжуд бўлмаган тақдирда хорижга чиқиш биометрик паспортини олиш учун у олдинги рўйхатда турган жойи бўйича маълумотларни йиғиш пунктига, пропискага оид маълумотлар мавжуд бўлмаган ҳолларда фуқаро хорижга чиқиш паспортини олиш учун турган жойи бўйича ҳисобга олинган жойидаги маълумотларни йиғиш пунктига мурожаат қилиши мумкин.\nХорижга чиқиш биометрик паспорти йўқолган тақдирда фуқаро дарҳол доимий пропискада турадиган ёки турган жойи бўйича ҳисобга олинган ва консуллик рўйхати бўйича маълумотларни йиғиш пунктига мурожаат қилиши шарт.\nҚарор лойиҳасининг муҳокамаси 22 ноябрь санасигача давом этади.


16 май 2022, Тошкент вақти: 11:24\nЎзбекистон жўнатган навбатдаги ёрдам 17 ноябрда Ўшга етиб келди.\nЎзбекистон Қирғизистонга озиқ-овқат маҳсулотларидан иборат навбатдаги инсонпарварлик ёрдамини жўнатди.\nҚирғизистон Ташқи ишлар вазирлигининг билдиришича, уч минг тонна буғдойдан иборат гуманитар ёрдам 17 ноябрь куни Ўш темир йўл станциясига етиб келган.\nБундан ташқари Ўзбекистон яқин орада Бишкекда ва Боткен вилоятининг Қадамжой туманида 400 ўринли юқумли касалликлар шифохонаси қурилиши учун модул конструкцияларини жўнатишини маълум қилди.\nЎзбекистон 15 ноябрь куни Бишкекка коронавирусга қарши кураш учун тиббий воситалардан иборат бўлган навбатдаги гуманитар ёрдамни жўнатган эди.


Вазирлар Маҳкамасининг "Бузилиши мўлжалланган биноларни баҳолаш тартибини тасдиқлаш тўғрисида"ги қарори лойиҳаси муҳокамага қўйилди.\nНорматив-ҳуқуқий ҳужжатлар лойиҳалари муҳокама порталида чоп этилган лойиҳада бузиладиган биноларни фақат кадастр ҳужжатлари асосида амалга ошириш кўзда тутилган.\nБино эгаси берилган баҳолаш қийматига рози бўлмаган тақдирда эса экспертиза тайинлаш, аммо бунга фақат ҳокимлар буюртма бериши кўзда тутилган.\nАйни пайтда, баҳоланаётган бино, ер участкаси ва ундаги қурилмаларнинг бозордаги нархини бузилиш арафасида аниқлаш таклиф қилинган.\nАйни пайтда, бу лойиҳада бузиладиган объектларни баҳолашни Х. Сулаймонова номидаги республика суд экспертиза маркази томонидан ўтказишни тақиқлаш кўзланмоқда.\nҲужжат муҳокамаси 8 август куни бошланди, 23 август куни якунланади.


Дунёда коронавирус қурбонлари сони 360 мингга яқинлашди NUR-SULTAN. Kazinform – 28 май ҳолатига кўра, дунёда COVID-19 юқтирганлар сони 5 790 103 нафарга етди, деб хабар беради Kazinform coronavirus2020.kz сайтига таяниб.\nКоронавирус: Лотин Америкаси пандемия марказига айланмоқда BALTIMOR. Kazinform – Джон Хопкинс университети маълумотларига кўра, дунёда 5,6 миллиондан ортиқ одам коронавирус билан касалланган ва 350 минг бемор вафот этган, деб хабар беради Kazinform ВВСга таяниб.\nДунё бўйича бир кунда 95 минг одам коронавирус юқтирди NUR-SULTAN. Kazinform – 27 май кунги маълумотларга кўра, дунёда коронавирус юқтириш ҳоллари жами сони 5 688 022 одамни ташкил қилмоқда, деб хабар беради Kazinform Тезкор штабга ҳавола қилиб.\nУхан шаҳрида 200дан ортиқ симптомсиз коронавирус ташувчилар аниқланди BEIJİŃ. Kazinform – Хитойнинг Ухан шаҳрида (Хубэй провинцияси, Марказий Хитой) 14 май куни бошланган оммавий синов пайтида 200дан ортиқ асимптоматик коронавирус ташувчиси аниқланди, деб хабар беради Kazinform мухбири шаҳар соғлиқни сақлаш қўмитасига таяниб.\nДунёда коронавирус юқтирганлар сони 5,5 миллиондан ошиб кетди NUR-SULTAN. Kazinform – Дунёда коронавирус юқтирганлар сони 5,5 миллиондан ошиб кетди, деб хабар беради Kazinform coronavirus2020.kz Telegram-каналига таяниб.\nЖССТ коронавирус пандемиясининг иккинчи тўлқини ҳақида огоҳлантирмоқда BRUSSEL. Kazinform - Коронавирус эпидемиясининг пасайиши кузатилган давлатлар, агар улар назоратни заифлаштирса, эпидемиянинг иккинчи тўлқинига дуч келишлари мумкин. Бу ҳақда Жаҳон соғлиқни сақлаш ташкилотининг фавқулодда вазиятлар дастурининг раҳбари Майкл Райан душанба куни бўлиб ўтган онлайн-брифингда маълум қилди, дея хабар беради Kazinform махсус мухбири.\nЕвропа мамлакатлари туристларни қабул қилиш тараддудида NUR-SULTAN. Kazinform – Европа мамлакатлари сайёҳларни қабул қилишга тайёрланмоқда, деб хабар беради Kazinform Еuronewsга таяниб.\nХалқаро Туркий Академия - 10 ёшда NUR-SULTAN. Kazinform – Бугун Халқаро Туркий Академияга 10 йил тўлди. Туркий тилли давлатлар маънавий ва илмий интеграциясини ривожлантириш мақсадида халқаро ташкилот 2010 йил 25 май куни Қозоғистон пойтахтидаги Тинчлик ва келишув саройида иш бошлади.\nДунёда коронавирус юқтирганлар сони 5,5 миллионга яқинлашди NUR-SULTAN. Kazinform – Дунёда коронавирус билан касалланганлар сони 5,5 миллионга яқинлашди, деб хабар беради Kazinform coronavirus2020.kz Telegram-каналига асосланиб.\nБразилия коронавирус тарқалиши бўйича дунёда иккинчи ўринда кўтарилди NUR-SULTAN. Kazinform – Бразилия коронавирус инфекциясини юқтириш ҳолатлари сони бўйича Россияни ортда қолдирди, дея хабар беради Kazinform dw.comга таяниб.\nИюнь ойи охирида Қозоғистон-Туркия рейслари қайта тикланиши мумкин NUR-SULTAN. Kazinform – Туркия ва Қозоғистон ўртасидаги рейслар келаси ойнинг учинчи ўн кунлигида қайта тикланиши мумкин. Қозоғистоннинг Индустрия ва инфратузилмаларни ривожлантириш вазири Бейбит Атамқулов ва Туркия транспорт ва инфратузилма вазири Адил Караисмаилоглу телефон орқали ушбу масалани муҳокама қилди, деб хабар беради Kazinform.\nМДҲ мамлакатларида саноат маҳсулотлари ишлаб чиқариш ҳажми ошди NUR-SULTAN. Kazinform – 2020 йил январь-март ойларида МДҲ мамлакатларида саноат ишлаб чиқариш ҳажмининг ўсиши кузатилди, дея хабар беради Kazinform мухбири Статистика қўмитасига таяниб.\nХитой ва ЖССТ коронавирусга қарши кураш жамғармасини ташкил этди NUR-SULTAN. Kazinform – Жаҳон соғлиқни сақлаш ташкилоти ва Хитой ҳукумати COVID-19га қарши курашиш учун маблағ тўплаш учун хайрия дастурини бошлади, деб хабар беради Kazinform Қозоғистонда Коронавирус тарқалишига қарши кураш бўйича идоралараро комиссиясининг Telegram-каналига таяниб.\nҲиндистон ва Бангладешда Амфан циклони қурбонлари 84 кишига етди NEW DELHI. Kazinform - Амфан циклони туфайли Ҳиндистоннинг Калькутта шаҳри вайрон бўлиб, Ҳиндистон ва Бангладешда камида 84 киши ҳалок бўлган. Бу ҳақда Kazinform ВВСга таяниб хабар берди.\nУкраина карантин муддатини 22 июньгача узайтирди KIEV. Ukrinform-Kazinform – Украина Вазирлар Маҳкамаси мамлакатда карантинни 22 июньгача узайтириш ва коронавирус тарқалишининг олдини олиш учун эпидемияга қарши чораларни босқичма-босқич юмшатиш тўғрисида қарор чиқарди, деб хабар беради Kazinform Укринформ агентлигига таяниб.\nApple ва Google COVID-19 беморларини кузатадиган илова ишга туширди VASHINGTON. Kazinform - Дунёга машҳур Apple ва Google компаниялари узоқ кутилган иловани ишга туширишди. У COVID-19 касаллиги бўлган одамнинг қаердалиги ҳақида хабар бериб боради, деб хабар беради Kazinform Technology Reviewга таяниб.\nҚозоғистонга кирадиган барча юк машиналарига навигацион пломба қўйилади NUR-SULTAN. Kazinform – Қозоғистонга кирадиган барча юк машиналарида навигация муҳрлари ўрнатилади. ҚР Давлат даромадлари қўмитаси мамлакатда товарлар ҳаракатини шу тарзда кузатади, дея хабар беради Kazinform мухбири.\nЖаҳон банки: пандемия туфайли 60 миллион одам кафангадо бўлади NUR-SULTAN. Kazinform – Жаҳон банки (ЖБ) президенти Дэвид Мэлпаснинг сўзларига кўра, дунёда 60 миллионга яқин одам пандемия натижасида ўта қашшоқлашиб кетиши мумкин. Ушбу баёнот сешанба куни ташкилотнинг веб-сайтида эълон қилинди, дея хабар беради Kazinform.\nДунёда коронавирус юқтирганлар сони 5 миллионга яқинлашди NUR-SULTAN. Kazinform – Дунёда коронавирус юқтирганлар сони катта суръатда ўсмоқда, деб хабар беради Kazinform coronavirus2020.kz Telegram-каналига таяниб.\nБразилия коронавирус тарқалиши бўйича учинчи ўринга кўтарилди BRAZILIA. Kazinform – Сўнгги уч кун ичида Бразилия коронавирус инфекциясини юқтирганлар сони бўйича Испания, Италия, Франция ва Буюк Британияни ортда қолдирди, дея хабар беради Kazinform dw.comга таяниб.


Марчелло Липпи Хитой терма жамоаси бош мураббийи этиб тайинланди\n17:54 / 22.10.2016\nИталиялик мутахассис Марчелло Липпи Хитой терма жамоаси бош мураббийи этиб тайинланди. Бу ҳақда Tribuna.uz сайти хабар тарқатди.\nҲозирча Липпининг Хитой терма жамоаси билан қанча муддатга мўжалланган шартнома тузганлиги маълум эмас. Бироқ италиялик 68 ёшли мураббий чин юртида йиллига 20 миллион евродан кўп маош олиши маълум бўлди.\nЭслатиб ўтамиз, Хитой терма жамоаси Тошкентда Ўзбекистонга ютқазиб қўйганидан кейин Гао Хонгбо истеъфога чиққанди. Хитой терма жамоаси "А" гуруҳида ортда қолган 4 турдан кейин 1 очко билан охирги ўринда бормоқда.\nМарчелло Липпи бунгача 2012-2015 йилларда Хитойнинг "Гуанчжоу Эвергранд" жамоасида ишлаб, клуби 3 марта Хитой чемпионлигига ва бир марта Осиё чемпионлар лигаси (2012) ғолибига айлантирган.\nМарчелло Липпи Хитой терма жамоаси\nМарчелло Липпи: Жаҳон чемпионатига чиқиш учун имкониятлар Ўзбекистонда яхшироқ\nВиталий Денисов Хитойга қарши ўйингача жароҳатидан тикланиши кутилмоқда


Жиззахда қурилаётган янги автомобиль заводи 2019 йилдан маҳсулот ишлаб чиқаришни бошлайди\n11:48 / 19.07.2017\nАйни кунларда “Жиззах” эркин иқтисодий зонасида “Ўзавтосаноат” акциядорлик компанияси “Пежо Ситроен” гуруҳи билан ҳамкорликда барпо этаётган автомобиль заводининг қурилиши қизғин паллада, деб хабар бермоқда ЎзА.\nЯнги заводда йўловчи ва юк ташишга мўлжалланган Peugeot ва Citroеn енгил тижорат автомобиллари ишлаб чиқарилади. Қўшма корхонанинг устав капитали 30 миллион евро. Лойиҳани амалга оширишга умумий қиймати қарийб 130 миллион евролик инвестиция жалб этилмоқда.\n“2019 йилда корхона маҳсулот ишлаб чиқаришни бошлайди ва йилига 16 минг дона замонавий автомобиль ишлаб чиқариш қувватига эга бўлади”, – дейди “Пежо Ситроен” гуруҳи вице-президенти Кристоф Бержеран.\nМаълум қилинишича, маҳсулот ички бозордан ташқари яқин ва узоқ хориж давлатларига ҳам экспорт қилинади.


13:50 / 12.07.2019 1965 pdf Ўқиш режими + -\nТақдир – Аллоҳ таолонинг барча нарсани ҳисоблаб, ўлчаб қўйган нарсасидир. Бу ҳолатга текис йўлда кетаётиб, бехосдан қоқилиб кетишингиз яққол мисол бўла олади. Бундай пайтда мўмин киши куйинмайди, келган мусибатга ғазабланиб, норози ҳам бўлмайди. Чунки мўмин кишининг иймони – тақдирга рози бўлишидир. Аммо фожир (иймонсиз) кимса эса бундай ҳолатдан дарғазаб бўлади.\nМухтасар қилиб айтганда, мўмин киши ҳар қандай ҳолатда сабр-тоқатли бўлади. Иймони заиф киши эса бардошсизлик қилади.\nОдамлар «иймон келтирдик» дейишлари ила имтиҳон қилинмай тарк этишларини ўйладиларми? Ва, батаҳқиқ, Биз улардан олдингиларни ҳам имтиҳондан ўтказганмиз. Бас, Аллоҳ, албатта, содиқ бўлганларни ҳам билажак, ёлғончиларни ҳам билажак. (Анкабут сураси, 2-3 оятлар)\nБу дунё ўткинчи, одамлардаги бойлик ва фарзандлар аниқ тақдир ҳисобланмайди. Чунки одамлар бойлик тўплаш, фарзанд орттириш ва шу каби ўйин-кулгу қилишлари учун яратилгани йўқ. Бу дунёдаги зийнатларнинг барчаси тақдирнинг имтиҳонидир. Яъни одамлар яхшилик билан ҳам ёмонлик билан ҳам имтиҳон қилинадилар. Сўнгра амалига яраша аниқ тақдири вужудга келади. Ҳудди иймонсиз киши умрининг охирида иймон келтириб (Аллоҳга тавба қилиб) жаннатга дохил бўлиши, иймонли кишининг умрининг охирида адашиб ва иймонидан ажраб жаҳаннамга равона бўлиши кабидир.\nБугунги кунда Аллоҳнинг неъматлари шундай мўл-кўл ёғилиб турибдики, унга қанча ҳамд айтсак ҳам оздир. Аммо неъматларнинг асл моҳиятини тушунмаганлар Аллоҳнинг ғазабини келтириб, мусулмонларни ташвишга соладиган ножўя ҳаракатларга қўл урмоқдалар. Мисол учун ўз жонига қасд қилишдир. Гўёки ўлим инсоннинг барча ғамини йўқолишига сабаб бўладигандек. Аслида ўлим бу – бошқа бир ҳаётнинг бошланишидир. Инсоннинг руҳи абадийдир. Ўлим – имтиҳоннинг якуни, унинг натижасига эришиш ва ўз эркидан ажралган ҳолда бошқа бир ҳаётга кўчиш демакдир.\nЎз жонига қасд қилиш энг оғир гуноҳ ҳисобланиб, тақдирдан норозиликни билдиради. Тўғрида! Яхши ва тўқчиликда яшаб юрган одам шундай иш қилармиди? Буни сабрсиз, иймони заиф, Аллоҳни танимаган ва охиратни борлигига вужуди билан ишонмаган инсонгина қилади. Чунки Аллоҳни таниб, охиратни борлигига ишонган инсон, яхшилик ҳам ёмонлик ҳам Аллоҳдан имтиҳон эканлигини билади. Оғир кунда чиройли сабр қилиш билан бирга борига қаноат қилиб яшайди. Агар мўмин киши фақат сабрини қалқон қилиб оламан деса, имтиҳон учун бошига нелар келмайди дейсиз. Агар инсон ўзини доимо бир зотга муҳтожлигини сезса ва ожиз эканлигига ўзи ишонса, у кишида дуога эҳтиёж пайдо бўлади. Дуо эса тақдирни ўзгартира олади.\nРоббингиз: «Менга дуо қилинг, сизга ижобат қилурман. Албатта, Менинг ибодатимдан кибр қилганлар жаҳаннамга хору зор ҳолларида кирурлар» деди (Ғофир сураси 60-оят)\nОдатда дуо жиддийлик билан, яширмай бирон нарсани Аллоҳдан сўрашдир. Аммо кўнглимиздан ўтаётган турли ниятларни ошкор қилишда Аллоҳдан ҳаё қиламиз. Лекин у барчасини билади. Шунинг учун ҳам ниятларимизда ҳам эҳтиёткор бўлмоғимиз даркор. Чунки Расулуллоҳ соллаллоҳу алайҳи вассалам: «Ким ўзини бошқа бир қавмга ўхшатса, у ўшалардандир», деб айтганлар.\nДемак, тақдирни ниятлар ҳам ўзгартириб юбориши мумкин экан.\nХулоса қилиб айтсак, аниқ тақдир кейин вужудга келади. Инсон амали, дуоси ва нияти билан жаннатга ёки жаҳаннамга дохил бўлар экан. Қадрли инсон, икки дунё саодатига эришай, десангиз, яхши амал қилинг, оламлар Роббисига дуо қилинг ва албатта, ниятларингизни ҳам тўғриланг. Аллоҳ барчамизни охиримизни хайрли қилсин!\n11:09 / 12.07.2019 907\n14:50 / 12.07.2019 2333\n708 08:00 / 10.01.2020\nБайрамИбн Можа ибн Аббос розияллоҳу анҳудан ривоят қилинади.Расулуллоҳ соллаллоҳу алайҳи васаллам айтдилар .Албатта бу жума куни байрам кунидир. Аллоҳ уни давоми...\n2441 10:05 / 15.03.2019\nРўзадор бирор нарсанинг мазасини татиб кўриши ёки чайнаши макруҳдир зарурат юзасидан ёш болага овқат чайнаб бериш бундан мустасно. Бу ҳолатларда бирон нарсанинг давоми...\n1068 10:30 / 20.05.2019\n1240 11:00 / 07.08.2019\n113 14:00 / 20 февраль\n272 17:19 / 18 февраль\n54214 11:58 / 10.10.2018\n67540 11:56 / 10.10.2018\n18055 15:03 / 10.03.2020


Японлардан узоқ умр кўриш сирлари\nУзоқ умр кечириш учун, биринчи навбатда, парҳезга риоя қилиш керак экан. Айни пайтда 60 ва ундан юқори бўлган кишилар ўша пайтда камроқ таом истеъмол қилишган. Ҳозир ҳам уларнинг аксарияти озроқ овқат ейишга интилишади. Овқат каллориясини камайтириш ҳисобига холестерин ҳам анча камаяди. Шу сабабли японларнинг кўпчилиги ортиқча вазндан холос бўлган. Семириш касаллиги юракка ўзининг салбий таъсирини кўрсатади. Ҳозир ҳам Японияда 80 ёшдан ошган фуқароларнинг аксарияти вокзал ва аэропортлардаги эскалаторлардан фойдаланмайди.\nМамлакатда янги қариялар ҳаракати ташкилоти тузилган бўлиб, унга 75 ёшдан юқори бўлганлар аъзо бўлишлари мумкин. Япония марказидаги Наган префектураси ўзининг узоқ умр кечирувчилари билан донг таратган. Саку шаҳри мисолида оладиган бўлсак, маҳаллий расмийлар бу ҳудудни саломатлик ва боқий умр кечирувчилар шаҳри деб эълон қилди. Бежизга бу ерда кексалар учун турли ижтимоий дастурлар ишлаб чиқилмаган. Шаҳар раҳбарияти аҳолидан иложи борича камроқ туз истеъмол қилиш ва уй-жойларини ҳаддан зиёд иситиб юбормасликка даъват этмоқда. Шаҳар денгиз сатҳидан 700 метр баландликда жойлашган бўлиб, унинг марказидан Тикума дарёси оқиб ўтади. Асама тоғи ҳам кўриниб туради. Бу қишлоқ ўзининг табий гўзаллиги билан барчани ўзига ром этмоқда. Қишда 15 даража совуқ, ёзда бошқа ҳудудларга нисбатан анча салқинроқдир. Ўтган асрнинг 60-йилларигача Саку инсультга чалиниш бўйича Японияда энг юқори ўринни эгаллаб келган. Бу биринчидан қаҳратон совуқ ва меъёридан ортиқ туз истеъмол қилишдандир, деб айтишади шифокорлар.\n1971 йилда Саку шаҳри ҳокимлиги маҳаллий фуқароларга соғломлаштириш бўйича маслаҳат тизимини тақдим этди. Унга кўра, ҳар бир оила икки йил муддатга соғлом турмуш тарзини таркиб топтириш мақсадида махсус маслаҳатчиларни ёллади. Энди эса қишлоқда вазият батамом ўзгарди. Мияга қон қуйилиш оқибатида ўлим ҳолатларидан асар ҳам қолмади. Сакуда яшовчи Итикава Теко 85 ёшга кириб қолди. Унинг канцелярия товарлари ва идора жиҳозларини сотиш билан шуғулланувчи кичкинагина дўкони ҳам бўлган. Кексалигига қарамасдан, бу аёл ҳар куни 8 соатдан касса аппарати ёнидан жилмайди. Хотираси ҳам кучли бўлиб, пештахтадаги ҳар бир буюмнинг номини ёддан билади. Онахон ҳар куни эрталаб 7 да туриб ванна қабул қилади. Томорқасида ишлайди, маҳаллий сув ҳавзасида капалак, яъни баттерфляй усулда сузишни жуда ёқтиради. Ишхонасигача машинасини ўзи бошқариб боради. Хафталик жадвали ранг-баранг қилиб тузилганки, барча юмушларни бажаришга улгаради. Каллиграфия, Жаз рақси, тери ҳунармандчилиги ва караокэ дейсизми, барчасини қойилмақом қилиб бажаради. Уйига кеч соат 21 дан сўнг кириб келади. Туш пайтида озгинагина мева, сут маҳсулотлари, кечқурун эса яна сабзавот ва балиқ истеъмол қилади. Шундан сўнг иккинчи ваннани қабул қилиб, ёзиш-чизиш билан машғул бўлади.\nДунёнинг қайси ҳудудида кимлар узоқ умр кечиради, деган ҳақли савол туғилиши табиий. Ҳақиқатан ҳам улар қаерда истиқомат қилишади? Таниқли ёзувчи ва олим Ден Бюттнер бу соҳада узоқ илмий тадқиқотлар олиб боради. Унга кўра, Япониянинг Окинава, Италиянинг Сардиния, Грециянинг Икария, АҚШнинг Лома Линда ва Коста-Риканинг Никоя ярим ороли ва оролларида узоқ умр кечирувчилар макон топган. Окинавадаги 900 та қишлоқда 1 миллионга яқин аҳоли яшар экан. Аёллар кўпчиликни ташкил этади. Буюк Британия ва АҚШ билан солиштирадиган бўлсак, улар сони 4 ҳиссага кўп. Яна бир қизиқ маълумот, Окинава аҳолиси ўзини парҳез билан қийнаб ўтиришмайди. Кўнгли нимани тусаса, шуни истеъмол қилаверишади. Кунига ейиладиган таом 1 минг 200 каллорияни ташкил этади. Ғарбдагилар эса улардан 20 фоизга камроқ овқат тановул қилишади. 80-90 ёшли ороллик японлар ўз тенгдошларига қараганда, 30 ёшга ёш кўринишади. Улар кунига кам-кам овқат ейишади. Кўпроқ мева ва сабзавотларга эътибор қаратишади.\nТаомнома сирларидан бири бу соя ва тофу, сабзавотлар, бой антиоксидантлардан иборатдир. Шарҳимиз сўнгида дунё мамлакатларидаги ўртача умр кечириш даражаси хусусида тўхталсак. Японияда эркаклар 80, аёллар 85, Швецияда эркаклар 77 ярим, аёллар 82 ярим, Испанияда эса аёллар 80, эркаклар 82 йилдан умр кечирмоқда. Канада, Швейцария, Франция, Норвегия ва Бельгияда ҳам бу кўрсаткич жуда юқоридир.


Трамп Жон Болтонни ишдан олди. У тўртинчи бўлди | Qalampir.uz\nТрамп Жон Болтонни ишдан олди. У тўртинчи бўлди\nОлам\t11 Сентябрь 2019 10:12 1609\nКеча, 10 сентябрь куни АҚШ Президенти Дональд Трамп миллий хавфсизлик бўйича маслаҳатчиси Жон Болтонни лавозимидан озод қилди. Президент Администрацияси маслаҳатчининг кўплаб фикрларига қарши бўлган.\n“Мен Жондан лавозимини тарк этишини сўрадим ва унинг истеъфосини қабул қилдим. Жоннинг хизматларидан миннатдорман. Миллий хавфсизлик бўйича янги маслаҳатчини келаси ҳафта тайинлайман”, деб ёзган Трамп ижтимоий тармоқдаги саҳифасида.\nМаслаҳатчининг вазифасини вақтинча бажариш Жон Болтоннинг ўринбосари Чарли Купперменга топширилган. У фаолияти давомида Мудофаа вазирлигининг йирик пудратчилари – Lockheed Martin ва Boeing компанияларида юқори лавозимларда ишлаган.\n70 ёшли Жон Болтон 2018 йил апрель ойида АҚШ Президентига маслаҳатчи бўлганди. У Дональд Трамп ишдан олаётган тўртинчи миллий хавфсизлик бўйича маслаҳатчи бўлди. Аввалроқ, Президент Администрациясида бу лавозимда Сьюзан Райс, Майкл Флинн ва Герберт Макмастер фаолият олиб борганди.\nЖон Болтон Президент маслаҳатчиси этиб тайинланишидан аввал АҚШнинг БМТдаги вакили, Давлат котибининг ёрдамчиси бўлган.\nАҚШ Жон Болтон Дональд Трамп\n24 Февраль 17:01 45782\n24 Февраль 14:54 31799\n25 Февраль 12:25 25230\n24 Февраль 09:54 21304


3. "Шўрпешоналар": Нефт мамлакатлари жаҳон кубогида UZBEK BOXING LEGENDS TEAMга қарши рингга чиқаётганлар хусусида\n4. Бокс мухлислари хотиржам бўлишсин, "Рио"чилар ўрнини "Токио"чилар шиддат билан эгаллашмоқда!\n5. Франс-Пресс: Ўзбек боксчилари Ислом ҳамжиҳатлик ўйинларида барчани лол қолдиришмоқда!\n6. Президент Азиатской конфедерации бокса Серик Конакбаев: Нетрудно заметить, что узбекский бокс поднялся на высокий уровень!\n7. 9 Ўзбек боксчи бугун ярим финал йўлланмаси учун рингга чиқади! Рақибларни таҳлил қиламиз\n8. Шаҳрам Ғиёсов 2017 йилги Жаҳон чемпионатининг энг яхши боксчиси деб топилди!\n9. Ўзбек бокси тарихидаги энг муваффақиятли чемпионат ҳам мухлисларни қониқтирмади. Биз бокс давлатига айландик!\n10. Мустақил Ўзбекистонни дунёга энг кўп танитган бокс бўлди\n11. WBC, WBO, IBF, камарларни тайёрла: Осиё чемпиони Гўзал Исматова келяпти! (+Финал ғалабаси видеоси)\nРақибни кучсиз деб ўйламанг, бунгача бўлиб ўтган ярим финалда вьетнамлик спортчи қозоғистонлик жаҳон чемпиони Ляззат Кунгейбаевани мағлуб этганди. Мана сизга Ўзбек боксининг янги юлдузи!\n12. Санкт-Петербург Губернатори кубогида Исроил Мадримовдан жаҳон бокс юлдузларига мастер-класс!\n13. Дўсматов, Мелиқўзиев ва бошқа Ўзбек бокси юлдузлари Россияда рингга чиқади!


Андрей Кожокарь: «Локомотив»да барчаси бир мақсадга қаратилган» / CHAMPIONAT.asia\n19:15"Алавес" – "Реал Мадрид" 0:1 LIVE (ФОТО + ВИДЕО) 9 19:13АПЛ. 6-турнинг 6та ўйини: "Челси" ғалаба қозонмоқда, "Манчестер Сити"да дуранг LIVE 14 19:08Карло Анчелотти: "Бавария" футболчилари жуда секин ўйнашди" 1 18:52"Саутгемптон" - "Манчестер Юнайтед" 0:1 LIVE. МАТНЛИ ТРАНСЛЯЦИЯ + ФОТО 15 18:45Жароҳат олган Гюндоган машғулотларга қайтди 1 18:43"Саутгемптон" - "Манчестер Юнайтед". Асосий таркиблар эълон қилинди 7 18:27"Манчестер Сити" - "Кристал Пэлас". Асосий таркиблар эълон қилинди 6 18:18"Атлетико" "Севилья"ни таслим қилди 5 18:16"Алавес" - "Реал". "Қироллик клуби" таркибида Модрич йўқ 76 18:15Эрон ва Того ўртасидаги ўртоқлик учрашуви Қозонда ўтказилмайди 0 18:10Диёрбек Мирзабоев: “Олдимизга қўйилган мақсад, иқтидорли футболчиларни бош жамоага етказиб бериш” 1 18:00Ашхобод. Ўзбекистонлик спортчиларнинг иштирокларидан онлайнни кузатиб боринг LIVE 1 17:53ВИДЕО. "Нефтчи" - "Сўғдиёна" 1:1 7 17:50Зиданнинг жияни Испаниянинг 3-дивизион жамоаси билан шартнома тузди 4 17:39ФОТОГАЛЕРЕЯ. "Нефтчи" - "Сўғдиёна" 1:1 2\n11 янв 13:06\nАндрей Кожокарь: «Локомотив»да барчаси бир мақсадга қаратилган»\nЯнги мавсумда ҳам ўз олдига юқори мақсадлар қўяётган Тошкентнинг «Локомотив» клуби таркибига маҳоратли футболчиларни қўшиб олишда давом этмоқда.\nЖумладан, куни кеча темирйўлчилар эндиликда Кишинёвнинг «Зимбру» клуби собиқ футболчисига айланиб улгурган маҳоратли ярим ҳимоячи Андрей Кожокарь билан бир йиллик шартномага имзо чекишди. Шу муносабат билан Молдова терма жамоаси аъзосига мамлакатнинг таниқли www.moldfootball.com портали мухбири бир нечта саволлар билан мурожаат қилди. Қуйида ана шу интервьюни ҳукмингизга ҳавола қиламиз.\n- Андрей, сизни Ўзбекистонда қандай кутиб олишди? Дастлабки таассуротлар қандай?\n- Ўзбекистонда мени жуда яхши кутиб олишди, бу ерда ҳаммаси ажойиб. Клуб раҳбарияти футболчилар ўйиндан бошқасига чалғимасликлари учун барча шароитларни яратиб беришга ҳаракат қилмоқда. Барча мақсад клуб олдига қўйилган вазифаларни бажаришга қаратилган. Тошкент шаҳри эса худди Кишинёвга ўхшайди, аммо бизда ҳаракат кўпроқ, чунки шаҳримиз нисбатан ихчам. Тошкент эса аксинча, анча кенг ва чиройли экан. Эҳтимол, бу ерда оилам ҳам бўлганида ўзимни худди уйдагидек ҳис қилармидим?! Шунингдек, бу ернинг таомлари ҳам жуда мазали.\n- «Локомотив» варианти қандай пайдо бўлди?\n- Айтиш мумкинки, мутлақо кутилмаганда. Менда Янги йилдан кейин фаолиятимни давом эттириш учун бир нечта вариантлар бор эди. Аммо, бехосдан дўстим, ҳозирда ФИФА агенти сифатида фаолият кўрсатаётган Мамука Ломидзе қўнғироқ қилиб қолди. У айни пайтда Дмитрий Градиленко билан ҳамкорлик қиляпти. Мамука мендан Тошкентнинг «Локомотив» клубида омадингни синаб кўрмайсанми, деб сўраб қолди. Бунинг устига жамоага таянч ярим ҳимоячи зарур экан. Фақат жавобни тезда айтишим лозим эди. Мен умр йўлдошим билан маслаҳатлашдим ва Ломидзега қўнғироқ қилиб рози эканимни айтдим. Дарҳол авиачиптага буюртма бердик ва эртасига эрталаб Тошкентга учиб кетдим.\n- Нега ўзингиз учун экзотик саналган мамлакат таклифини қабул қилдингиз?\n- Ўтган мавсумнинг иккинчи ярмини шу жамоани кузатиш билан ўтказдим, негаки жамоада менинг яқин дўстим Александр Оника тўп сурарди. У билан доимо гаплашиб турамиз. Оника орқали бу клубда бўлаётган ўзгаришлардан хабардор бўлиб турардим. Мен доимо дўстларим ўз клублари сафида қандай тўп суришаётгани билан қизиқиб тураман, янгиликларни кузатиб бораман, агар дўстларим гол урса муваффақияти билан табриклайман. Мен ўтган мавсумдаёқ «Локомотив» чемпион бўлишини жуда хоҳлагандим. Аммо, уларни унвондан атиги бир очко ажратиб қолди. Бу эса мени жамоага жалб қилди, чунки «Локомотив» ушбу мавсумда ҳам чемпионлик учун курашади. Қолаверса, мени Осиё Чемпионлари лигаси ҳам қизиқтириб қолди. Ва албатта бу ерда масаланинг молиявий жиҳати ҳам муҳим роль ўйнади.\n- Сизнинг «Зимбру» клуби билан шартномангиз бор эди. Бу масалани қандай ҳал қилдингиз?\n- Ҳа, менинг «Зимбру» билан бир йиллик шартномам бор эди. Аммо, уни имзолашда агар менга қишки трансфер ойнасида манфаатли таклиф бўлса қаршилик қилмаслигига келишиб олгандик. Шу боис «Зимбру» клуби раҳбариятига ваъдасида турганлиги ва менга қаршилик қилишмагани учун миннатдорчилик билдираман. Биз қўл қисиб бир-биримизга муваффақият тиладик. Албатта, жамоадан кетиш осон бўлмади, аммо ҳаёт шундай қурилган. Бу жамоада садоқатли мухлислар бор ва умид қиламанки, «Зимбру» уларни ўз ғалабалари билан хушнуд этади. Мен эса ўз навбатида жамоа ўйинларини кузатиб бораман ва улар учун қайғураман.


ИЛМ ОЛИШ ФАЗИЛАТИ - Баҳоуддин Нақшбанд ёдгорлик мажмуаси маркази\n15 август 2019 й.\n221 марта ўқилди.\nАсалари билан инсон боласи ўртасидаги фарқ ҳақида ҳеч ўйлаб кўрганмисиз? Йигирма кунлик асаларини гулдан гулга қўниб, асал йиғаётганини кўп кўргандирсиз. Инсон фарзанди эса фақатгина икки ёшдан оёққа туради, гапиришни ўргана бошлайди. 6-7 ёшида мактабга боради. Ўқишни, ёзишни ўрганади. Литсей, университетни тугатгунига қадар кўп ўқийди, ўрганади, интилади, изланади. Чунки, яшаш учун ҳаётни, инсонларни ўрганишга муҳтождир. Фойда, зарарни билишга мажбурдир. Бироқ асалари боласи-чи? У асал йиғишни ўрганиши учун на ўқишга, на олий ўқув юртини битиришга эҳтиёжи бор. У дунё ҳаётига мукаммал ҳолда юборилган. Инидан чиқар чиқмас ишини бошлайди. Биз эса йигирма кун ёки йигирма йил, умр бўйи ўрганишга муҳтожмиз. Шунинг учун бешикдан қабргача илм олишга, ўрганишга буюрилганмиз. Инсон қобилиятини билим ва тажриба билангина оширади.\n•\tБилим озуқадир. Ақл ва қалб у билан озиқланади.\n•\tБилим муваффаққият. Билимсизлик эса мағлубиятдир.\n•\tБилим жасоратдир. Билимли киши муаммоларни жасорат билан енгади.\n•\tБилим дурбинга ўхшайди. Чигал масалаларни у ҳал этади. Тўсиқ ғовлар устидан унинг ёрдамида ошиб ўтамиз.\n•\tБилим нурдир. Йўлимизни у билан ёритамиз.\n•\tБилимсизлик эса барча ёмонликларнинг манбаидир.\nБилмаслик айб эмас, ўрганишга интилмаслик айбдир. Ибн Масъуд инсон билмаганини билиши ҳам илмдир, дейди. Чунки, инсон билмаганини билса, ўрганишга интилади.\nФалокатларнинг устидан билим билан устун келиш мумкин. Ҳожи Бектош Валийнинг ифодасига кўра «Билимсизлик билан кетилган йўлнинг охири ҳайрли бўлмайди». Ғалаба қозониш, муваффаққиятга эришиш, юксалишни хоҳлаганлар илмни маҳкам ушлайдилар. Ўрганиш шавқида ёниб куймаганларга эса «Дунёни истаган илм ўргансин. Охиратни истаган ҳам илм ўргансин», деб буюрган Пайғамбаримиз соллаллоҳу алайҳи ва саллам Билимнинг аҳамиятини нақадар ажойиб тушунтирганлар.\nМактаб инсонга калит беради. У калит билан илм хазиналарини инсоннинг ўзи очади. Нима қилса, ўзининг ғайрати билан амалга оширади. Мактабни битирар битирмас китоб дафтарни бир бурчакка улоқтириш катта хатодир. Ҳолбуки, илм олишнинг на ёши, на вақти, на жойи бор. Ҳар ёшда, ҳар ерда, ҳамма вақт ўрганилади, илм энг катта сармоядир, инсон ҳар ёшда, ҳар ерда ва ҳар вақт сармоясини кўпайтиришни истайди. Илм билан ўзингизни тарбияланг. Балки, муаммоларга дуч келарсиз. Баъзи қийинчиликларни бошингиздан ўтказасиз, аммо унутманг: Ҳар қандай қийматли нарса осонлик билан қўлга киритилмайди.\n«Аллоҳ адолатда (барқарор) туриб, шундай гувоҳлик берди: «Аллоҳдан ўзга илоҳ йўқдир», фаришталар ва илм эгалари ҳам. (Албатта), Ундан ўзга илоҳ йўқ. У Азиз (қудратли) ва Ҳаким (ҳикматли)дир.» (Оли Имрон, 18).\nБу оятда Аллоҳ таоло аввал ўзини, кейин фаришталарни, сўнгра илм аҳлини зикр этди. Мана шунинг ўзи илмнинг шарафли, фазилатли ва улуғ эканини англашга кифоя қилади.\nИбн Аббос розийаллоҳу анҳумо айтадилар: «Олимларнинг даражаси илм олмаган мўминларнинг даражасидан етти юз даража юқоридир. Ҳар даражанинг ораси беш юз йиллик йўлга тенг. Аллоҳ таоло: «Айтинг: «Биладиганлар билан билмайдиганлар тенг бўлурми?!» деб айтган (Зумар, 9)». Яна Аллоҳ таоло айтади:\n«Бандалари орасида Аллоҳдан уламоларгина қўрқарлар» (Фотир, 28).\nРаъд сурасида айтилади:\n«Кофир бўлган кимсалар (Сизга): «Пайғамбар эмассан», – дейдилар. Айтинг: «Мен билан сизларнинг орамизда Аллоҳ ва Китоб (Қуръон) илмидан хабардор бўлган кишилар гувоҳлик бўйича кифоя қилур»» (43).\nЯна Аллоҳ таоло Намл сурасида айтади:\n«Китобдан (Исми аъзамдан) хабардор бўлган зот эса: «Мен кўзинг ўзингга қайтгунича (кўз очиб юмгунингча) уни сенга келтирурман», – деди» (40).\nБу оятда Аллоҳ таоло Сулаймон алайҳиссаломнинг котиблари илм қуввати билан мазкур ишга қодир бўлганини таъкидламоқда.\nЯна Пайғамбаримиз саллоллоҳу алайҳи васаллам ифодаларига кўра, илм эгалари ўликлар орасида юрган тириклар билан тенгдир. Зубайр Кудузалп: «Билимли инсон қуёшга ўхшайди, кирган жойини ёритади», дейди. Ҳа, илм қоронғуликларни ёритувчи машъаладир. Қоронғуликда қолган ҳар бир киши унга муҳтож. Юксак поғоналарга илм нарвони билан чиқилади. Тараққий этишни ва камолот топишни истасангиз илмнинг этагини маҳкам ушланг.\nБу буюк инсонни Расулуллоҳ саллолоҳу алайҳи васаллам Илм эшиги, деб улуғлаганлар. Биз Аллоҳнинг тақсимотига розимиз. Бизга илмни, душманларимизга дунё молни берди. Чунки, мол-давлат йўқ булгувчидир. Илм эса абадийдир.\nРасулуллоҳ саллолоҳу алайҳи васаллам дуоларида фойдасиз илмдан Аллоҳдан паноҳ сўрар эдилар. Фойдали илм ўзи нима, у қандай бўлади?\nФойдали илм, инсониятга нафи тегадиган илмдир. Фойдали илм амалга татбиқ этиладиган илмдир. Фойдали илм ўрганилганида билимсизлигимизни бизга ҳис эттириб, ўрганишга завқ-шавқ ва ғайрат ўйғотади. Ёмон феъл ва ҳатти-ҳаракатлардан асрайдиган илмдир.\nФойдали илм бизга ўзлигимизни танитадиган илмдир. Фойдали илм бизга Яратувчимизни танитадиган илмдир. Илм тубсиз бир денгизга, илм ўрганувчи эса у денгизнинг тубидаги сузишга ҳаракат қилаётган ғаввосга ўхшайди. «Дунё мени қандай танийди, билмайман, лекин мен ўзимни кашф этилмаган улкан ҳақиқатлар уммони ичида, соҳилда айланиб юрган, онда-сонда юмшоқ тош ёки денгиз чиғаноқ топиб олган боладек кўраман», — деган Исаак Нютон. У илм бахшида этадиган камтарлик даражасига етишган олимлардан эди. Суқрот: «Барча билганларим, ҳеч нарса билмаслигимдир», — дея энг буюк ҳақиқатни эътироф этади. Ўрганганларимиз қанча кўп бўлса ҳам, билмайдиганларимиз олдида заррадан ҳам кичкинадир.\n“Пойи Остона” жомеъ масжиди\nимом-хатиби Асадов Нодир


Қарши шаҳри кураш бўйича Ўзбекистон чемпионларини аниқлайди\n18:00 / 13.03.2017\nЎзбекистоннинг кураги ерга тегмас полвонлари айни дамда Қашқадарёда жам бўлишмоқда. Боиси, 13-16 март кунлари Қарши шаҳрида Кураш бўйича катталар ўртасида Ўзбекистон чемпионати бўлиб ўтади, деб хабар бермоқда Ўзбекистон Кураш Федерацияси матбуот хизмати\nУнда мамлакатнинг барча вилоятларидан келган курашчилар 15 вазн тоифасида иштирок этишади.\n- Мазкур чемпионат тақвим режамиздан ўрин олган энг нуфузли мусобақаларимиздан бири ҳисобланади, - дейди Федерация Бош котиби Шаҳобиддин Бабанов. – Шу боисдан мусобақада 500 нафарга яқин йигит-қизларимиз қатнашиш истагини билдиришган. Совринли ўринлардан жой олган полвонлар терма жамоага жалб этилади. Йил давомида эса терма жамоамизни Туркманистонда бўлиб ўтадиган Ёпиқ иншоотлар ва яккакурашлар бўйича Осиё ўйинлари, Туркияда Жаҳон чемпионатлари кутиб турибди.\nБаҳслар 14 март куни Қарши Олимпия заҳиралари коллежи Спорт мажмуасида старт олади.\nҚарши шаҳрида талончилар қўлга олинди\n12:35 / 09.05.2018\nЁлғон маълумот ким учун керак эди?!\n09:18 / 08.05.2018\n«Уральские авиалинии» Қаршига парвозларни йўлга қўймоқда\n11:39 / 17.04.2018


Мустақиллик куни билан ҚР Президентини кўплаб давлат раҳбарлари табриклади NUR-SULTAN. Kazinform – Қозоғистон Президенти Қасим-Жомарт Тоқаев номига Қозоғистон Мустақиллигининг 30 йиллиги муносабати билан хорижий давлатлар раҳбарлари ва халқаро ташкилотлар раҳбарларидан табрик мактублари ва телеграммалар ҳамон келаяпти, деб хабар беради Kazinform Ақордага таяниб.\nМустақилликнинг 30 йиллиги: ҚР Президенти номига хорижий давлатлар раҳбарларидан телеграммалар келиб тушмоқда NUR-SULTAN. Кazinform - Президент Қасим-Жомарт Тоқаев номига Қозоғистон Мустақиллигининг 30 йиллиги муносабати билан хорижий давлатлар раҳбарлари ва халқаро ташкилотлар раҳбарларидан табрик телеграммалари келиб тушмоқда. Бу ҳақда Kazinform Ақордага таяниб хабар беради.\nМустақиллик йилларида Қозоғистон тоғ-кон саноатига қанча сармоя киритилди NUR-SULTAN. Кazinform - Қозоғистоннинг асосий ресурсларидан бири фойдали қазилмалардир. Етакчи давлатлар олимларининг фикрича, Қозоғистон табиий ресурслари бўйича дунёда олтинчи ўринда туради. Улар орасида вольфрам заҳиралари бўйича 1-ўрин, хром рудаси бўйича 2-ўрин, қўрғошин ва рух бўйича 5-ўрин, мис бўйича 12-ўрин, олтин бўйича 15-ўрин. Қозоғистондаги асосий минерал ресурсларнинг умумий қиймати 3 триллион АҚШ долларини, қайта тикланадиган қиймати эса 2 триллион АҚШ долларидан ошади, деб хабар беради Кazinform ҚР Индустрия ва инфратузилмаларни ривожлантириш вазирлигига асосланиб.\nМустақилликнинг 30 йиллиги: ҚР Президенти табрик хати нечта чақалоққа юборилди NUR-SULTAN. Кazinform - Қозоғистонда 16-17 декабр Мустақиллик кунида туғилган 2 мингдан ортиқ чақалоққа baby-бокстар совға қилинди. Бу ҳақда Kazinform ҚР Рақамли ривожланиш, инновациялар ва аэрокосмик саноат вазирлиги матбуот хизматига таяниб хабар беради.\nАҚШ, Хитой, Россия ва бошқа давлатлар Президентлари қозоғистонликларни байрам билан табриклади NUR-SULTAN. Кazinform - Президент Қасим-Жомарт Тоқаев номига Қозоғистон Мустақиллигининг 30 йиллиги муносабати билан хорижий давлат раҳбарлари ва халқаро ташкилотлар раҳбарларидан табрик мактублари ва телеграммалари келиб тушди. Бу ҳақда Ақорда сайтида маълум қилинди, деб хабар беради Kazinform.\nНур-Султанда Данияр Елеусинов ва Иван Дичко иштирокида бокс кечаси бўлиб ўтади NUR-SULTAN. Kazinform - 18 декабр куни соат 16:30 да Нур-Султан шаҳридаги Жақсилиқ Ушкемпиров номидаги Jekpe jek санъати саройида Қозоғистон Мустақиллигининг 30 йиллигига бағишланган халқаро бокс кечаси бўлиб ўтади. Бу ҳақда Kazinform ташкилотчи PR Sportnama agensyга таяниб хабар берди.\nФотохроника. Қозоғистон Мустақиллигининг 30 лаҳзаси NUR-SULTAN. Кazinform - Kazinform халқаро ахборот агентлиги Қозоғистоннинг Мустақиллик йилларида халқ хотирасида қолган 30 лаҳзалик фотохроникани тақдим этади.\nҚХА: Мустақиллигимизнинг 30 йиллиги тарихимиздаги ёрқин воқеадир NUR-SULTAN. Кazinform - Қозоғистон халқи Fссамблеяси ватандошларни Мустақилликнинг 30 йиллиги билан табриклайди, деб хабар беради Кazinform.


Муҳаммад ал-Жаржароий ал-Ҳофиз\nМуҳаммад ал-Жаржароий ал-Ҳофиз -\nАбу Бакр Муҳаммад ибн Идрис ал-Жаржароий ал-Ҳофиз Бухорода яшаганлар. Бу киши ҳофиз ал-ҳадис, ишончли муҳаддис, ҳуснихатлари чиройли хаттот эдилар; хайрли ишларга доимо бош-қош бўлар ва кўп рўза тутардилар. Илм талабида Бухорога келгунларига қадар Абу Бакр Аҳмад ибн Иброҳим ал-Исмоилий, Абу Аҳмад ибн Юсуф ад-Димашқий, Абу Бакр Муҳаммад ибн Аҳмад ал-Жаржароий ва бошқа олимлардан таълим олганлар. Ўзларидан эса Абул Аббос ал-Мустағфирий ал-Ҳофиз ва Абул Ҳасан Али ибн Муҳаммад ал-Жаъфарий ҳадис ривоят қилганлар. Ҳижрий 415 (милодий 1025) йил рабиъул аввал ойининг бешинчисида, шанба куни Бухорода вафот этиб, ўша куни Пайкандга олиб борилиб, шу ерда дафн қилинганлар.


00:00 / 25.01.2007 | eski savollar | 1610\nАссаламу алайкум ҳурматли шайх ҳазратлари. Аллоҳ субҳанаҳу ва таолога беҳисоб ҳамду шукрлар бўлсинки, китобларингиз диск ҳолда ҳам чиқадиган бўлибди. Бизга анча енгиллик бўлди, Алҳамдулиллаҳ. Савол шундан иборат: "Тафсири Ҳилол" 29 пора, дискининг орқа қисмида "Муаллиф рухсатисиз нусха кўчиришнинг барча турлари, иқтибос олиш ва сотиш шаръан ҳаром, қонунан ман этилади" - деб ёзилган ва яна "Ушбу компакт-диск фақат уй шароитида тинглаш учун лицензияланган. Ҳар қандай усулда нусха кўчириш, тарқатиш ва эшиттириш қатъиян тақиқланади" - деб ёзилган. Хусусан "Тафсири Ҳилол" 29 пора дискида. Мен чет элда талабаман, Алҳамдулиллаҳ. Ҳар доим ҳам уйда ўтириб бу дискларни эшитишга иложим йўқ, кўпинча йўлда бўламан, асосан МП-плаер деб номланувчи жиҳозда эшитишга иложим бор. "Ҳар қандай усулда нусха кўчириш дейилган" - дисклариз мр3 форматда экан, МР3 плаерга кўчириш ва унда эшитиш иложиси бор инша Аллаҳ. Ўзим учун ўша мр3 плаерга кўчириб йўлда эшитиб юрсам бўладими?\nИккинчи савол, дискни мен сотиб олганман, компьютерда эшитаман, лекин бу ерда сизнинг китобларингизда ва шу дискларда бошқаларни ҳам муҳтожи бор. Асосан "Иймон" китобида. Мисол учун, ўша китоб диск ҳолда ҳам бор, мен сотиб олдим, Алҳамдулиллаҳ. Ўша дискни ичидаги файлларни ўзимни компьютеримга кўчириб олиб, дискни ўзини танишимга ҳадя қилсам бўладими? Ёки бу ҳаром иш бўладими ўзимга ёзиб қолдирганим учун? Катта раҳмат, Аллоҳ рози бўлсин, Джаҳонгир\nСиз айтаётган ёзувлар уларни ишлаб чиқарган муассасанинг мулки, рухсатни ўшалардан сўранг.